Pro Evolution Soccer 2017 | Review | VideoGames24\nΟ Σεπτέμβρης μεταφράζεται για πολλούς gamers ως ο μήνας των sports games και όχι άδικα, αφού από τις πρώτες μέρες του μήνα ξεκινούν να παρελαύνουν όλοι οι μεγάλοι τίτλοι του είδους, με την αρχή να κάνει κάθε χρόνο το PES (Pro Evolution Soccer). Η σειρά έχει αγαπηθεί και μισηθεί όσο λίγες και ίσως όχι άδικα (και για τις δύο περιπτώσεις). Έχοντας μείνει πολύ πίσω στην κούρσα του ανταγωνισμού, χρόνο με τον χρόνο περιμέναμε την στιγμή που οι άνθρωποι της PES Productions -ομάδα ανάπτυξης του Pro Evolution Soccer- θα κάνουν την υπέρβασή τους, ώστε να μας παρουσιάσουν έναν άξιο συνεχιστή της ιστορίας του Pro Evolution Soccer και ικανού ανταγωνιστή στον χώρο των παιχνιδιών ποδοσφαίρου.\nΑυτό που μένει κλείνοντας είναι πως επιτέλους μετά από πολλά χρόνια έχουμε στα χέρια μας ένα Pro Evolution Soccer 2017, άξιο του ονόματος του και της ιστορίας του. Η Konami φέρνει επιτέλους για πρώτη φορά το παιχνίδι στα μέτρα της νέας γενιάς και πλέον μας βάζει στο πολύ ευχάριστο δίλημμα για να αποφασίσουμε σε ποιον τίτλο θα καταλήξουμε για το φετινό μας "ποδοσφαιράκι".\nΤο πρώτο πράγμα, που θα πρέπει να αναφέρουμε για τον τίτλο της Konami και ενδεχομένως το πιο μελανό στοιχείο του PES είναι για ακόμα μια φορά η έλλειψη αδειών και πνευματικών δικαιωμάτων χρήσης των επίσημων ομάδων. Μελανό και όχι αρνητικό, γιατί κακά τα ψέμματα, έτσι αγαπήσαμε τον συγκεκριμένο τίτλο ή μάλλον ακόμα καλύτερα τον αγαπήσαμε, όταν δεν είχε άδεια για τίποτα απολύτως. Είναι κρίμα και άδικο να τον "καταδικάσουμε", γιατί πέρα από το γεγονός ότι εδώ και χρόνια από την πρώτη μέρα κυκλοφορίας του δίνεται δωρεάν patch (όχι επίσημο) που φτιάχνει τα πάντα και έχει πολύ εύκολη εγκατάσταση (όπως γίνεται κάθε χρόνο και με το Football Manager), πρέπει να υπολογίζουμε πως πρέπει να αγοράζει τα δικαιώματα και από τον βασικό του ανταγωνιστή. Για τον τελευταίο λόγο μην σας προκαλεί καμία έκπληξη ότι το PES αγοράζει δικαιώματα για διοργανώσεις πλην της FIFA (UEFA Champions League, UEFA Europa League ακόμα και το UEFA Euro), αφού οι παραπάνω διοργανώσεις δεν έχουν άμεση σχέση με την παγκόσμια ομοσπονδία ποδοσφαίρου.\nΑπό το εξώφυλλο, άλλα και το steelbook καταλαβαίνουμε πως το παιχνίδι φέτος θα είναι ένας ‘’παράδεισος’’ για τους φίλους της Μπαρτσελόνα. Τα περισσότερα εικαστικά που κοσμούν το μενού του τίτλου, καθώς και οι οθόνες loading είναι αφιερωμένες στην ομάδα της Καταλωνίας, από την κερκίδα των οπαδών της, αλλά και τον πραγματικό ήχο από το Camp Nou. Το menu θα το χαρακτηρίζαμε ως λιτό, καθαρό και εύκολο στην χρήση του, αφού μπορούμε να έχουμε πρόσβαση σε ό,τι επιθυμούμε, χωρίς να ψάχνουμε για πολλή ώρα. Επιπλέον οι λειτουργίες που χρησιμοποιούμε περισσότερο μένουν καρφιτσωμένες στην πρώτη σελίδα του menu.\nΟι επιλογές που έχουμε σε modes και φέτος είναι ικανοποιητικές και με μεγάλη ποικιλία. Για τους "μοναχικούς" gamers που απολαμβάνουν την offline εμπειρία υπάρχει το "πολύ γεμάτο" Master League, όπου μπορούμε να είμαστε ταυτόχρονα προπονητές και παίκτες, επιλέγοντας τα αστέρια που θα φέρουμε στην ομάδα μας, με την επιλογή να τους κάνουμε εξομοίωση ή να τα χειριστούμε εμείς. Οι διοργανώσεις UEFA Europa League και UEFA Champions League προσφέρουν μια μοναδική εμπειρία, καθώς η Konami έχει εξασφαλίσει τις απαιτούμενες άδειες για αποκλειστική χρήση και το εκμεταλλεύεται στο έπακρο. Από τον ύμνο της διοργάνωσης που παίζει στο menu σε διάφορες διασκευές, μέχρι και την κανονική εκτέλεση στην έναρξη του αγώνα μαζί με το τηλεοπτικό βίντεο, θα βρείτε ό,τι πρέπει για να ζήσετε τον θεσμό σαν πρωταθλητές.\nΜπορεί φέτος να απουσιάζει το Copa Libertadores, τη θέση του όμως πλέον την έχει πάρει το AFC Champions League, το οποίο είναι το αντίστοιχο Champions League της Ασίας και της Ωκεανίας. Μπορείτε επίσης να δημιουργήσετε δικό σας κύπελλο και πρωτάθλημα με τις ομάδες της επιλογής σας ενώ θα μπορείτε και φέτος να κυνηγήσετε το χαμένο σας όνειρο στην κατηγορία ‘’Become a Legend’’ με κάποιον υπάρχοντα παίχτη του τίτλου ή φτιάχνοντας τον δικό σας χαρακτήρα.\nΑν μας μάγεψε κάτι στο φετινό Pro Evolution Soccer 2017, αυτό ήταν το πραγματικά εντυπωσιακό gameplay του. Η προσθήκη των καινούργιων animations πάνε το παιχνίδι σε πραγματικά άλλο επίπεδο, ενώ μπορείτε να απολαύσετε κάποια από αυτά στο παρακάτω video, οπού μαζέψαμε λίγες καλές φάσες από αυτές που είδαμε.\n*Οι εμφανίσεις σε ομάδες που δεν εμπεριέχονται λόγω έλλειψης δικαιωμάτων περάστηκαν στο παιχνίδι με το patch του Wehellas.gr\nΤα τάκλιν, οι διαμαρτυρίες των παιχτών, οι αγκωνιές σε διεκδίκηση της μπάλας, οι τερματοφύλακες, άλλα ακόμα και οι αντιδράσεις όλων των ποδοσφαιριστών όταν γίνεται πχ. κάποια αλλαγή στις καθυστερήσεις του αγώνα είναι κάποιες μικρές πινελιές που όλες μαζί όμως συμπληρώνουν τον καμβά του πιο ρεαλιστικού ποδοσφαιρικού gameplay, που έχουμε δει μέχρι σήμερα. Χωρίς καμία υπερβολή το "αγωνιστικό" κομμάτι του PES 2017 είναι φανταστικό και μάλιστα πάρα πολύ βελτιωμένο για παιχνίδι που βγαίνει κάθε χρόνο, καθώς η μάστιγα στα sports games και γενικά στις ετήσιες κυκλοφορίες λέγεται "βελτίωση" με την PES Productions να κάνει πραγματικά μεγάλη υπέρβαση. Σε πάρα πολύ καλά επίπεδα βρίσκεται και η τεχνητή νοημοσύνη συμπαιχτών και αντιπάλων κάνοντας την offline εμπειρία του παιχνιδιού ακόμα πιο εντυπωσιακή. Η κίνηση των παιχτών προς την μπάλα, άλλα και οι κινήσεις προς την αντίθετη περιοχή γίνονται με ακόμα πιο ρεαλιστικό τρόπο δημιουργώντας εντυπωσιακές αντεπιθέσεις.\nΒελτιωμένες είναι οι πάσες και τα σουτ, ενώ πλέον έχει δυσκολέψει αρκετά όλη η διαδικασία τουλάχιστον προς την επίτευξη κάποιου τέρματος. Πολλές πάσες μέχρι να ανοίξει η αντίπαλη άμυνα, πιο αργό gameplay (με επιλογή διαμόρφωσης της ταχύτητας του) και πιο αποδοτικοί τερματοφύλακες κάνουν τα πράγματα λίγο πιο ζόρικα, αν και αυτό είναι ευχάριστο, αφού έχουμε πιο ρεαλιστικό αποτέλεσμα.\nΕπειδή ρεαλιστικό ένα ποδοσφαιράκι δεν το κάνουν μόνο αυτά που γίνονται εντός του αγωνιστικού χώρου, η ομάδα παραγωγής του Pro Evolution Soccer 2017 εστίασε επιτυχώς και στη βελτίωση εκτός αυτού. Η ατμόσφαιρα είναι φανταστική και μόνο από τις αντιδράσεις των φιλάθλων καταλαβαίνεις εύκολα αν είσαι γηπεδούχος ή φιλοξενούμενος. Από τους ρεπόρτερ που παραμονεύουν πίσω από τις διαφημιστικές πινακίδες, μέχρι τους σεκιουριτάδες με τις χειροπέδες "παρά πόδα" και από τους γιατρούς στην φυσούνα μέχρι τους φιλάθλους στην εξέδρα, το PES 2017 προσφέρει μια πολύ όμορφη έξω αγωνιστική εμπειρία. Σε αυτό το κομμάτι να προσθέσουμε πως η απόλυτη ελευθερία στο customization του παιχνιδιού μας δίνει την δυνατότητα να γράψουμε ό,τι συνθήματα θέλουμε στα πανό που θα εμφανίζονται εντός έδρας, φτιάχνοντας έτσι ακόμα πιο ρεαλιστικά την "έδρα" των ονείρων μας.\nΣτον οπτικό τομέα δεν έχουμε την βελτίωση που θα περιμέναμε και είναι κρίμα, αφού τη Fox Engine (μηχανή γραφικών του παιχνιδιού) την έχουμε δει και με καλύτερη απόδοση. Υπάρχουν έντονες διαφορές κυρίως στο γρασίδι, το οποίο είναι πάρα πολύ καλύτερο, τουλάχιστον σε σχέση με το προηγούμενο παιχνίδι της σειράς. Το παιχνίδι τρέχει στα 60 καρέ ανά δευτερόλεπτο και για όσες ώρες το δοκιμάσαμε ήταν σταθερό με κάποιες μικρές πτώσεις κυρίως μετά από γκολ και όταν πήγαινε να κάνει ο παίχτης το βασικό πανηγυρισμό. Οι βελτιώσεις στο φωτισμό έχουν αναδείξει αρκετές πτυχές του τίτλου, ενώ έχουμε και μερικές λεπτομέρειες που έχουν προστεθεί στα μοντέλα των αθλητών.\nΑυτό που μπορεί να παρατηρήσετε έντονα από ένα σημείο και μετά είναι κάποια θολούρα στο γρασίδι (όχι εκεί που γίνεται η φάση όμως) λόγω έλλειψης ή χαμηλού anisotropic filtering, κάτι που ευτυχώς δεν επηρεάζει το gameplay. Η τεχνική antialiasing δεν εφαρμόζεται όσο καλά θα μπορούσε και υπάρχουν σε πολλά σημεία jaggies, ενώ στις στημένες φάσεις γίνονται έντονα τα φαινόμενα clipping. Το dithering στο περίγραμμα των παιχτών γίνεται πολλές φορές ενοχλητικό και πολύ έντονο, άλλα εμφανίζεται ελάχιστες φορές κατά την διάρκεια του παιχνιδιού. Κατά κύριο λόγο θα μπορέσετε να διακρίνεται αυτό το "φαινόμενο" στην επεξεργασία των παιχτών. Αν υπάρχει κάτι πάρα πολύ άσχημο στο παιχνίδι αυτό είναι ο Ελληνικός σχολιασμός. Ψάχναμε λέξεις για να μπορέσουν να χαρακτηρίσουν κάτι τόσο κακό και δεν βρίσκαμε. Ενώ ο Σωτηρακόπουλος κυρίως σε περιγραφές αγώνων της Premier League είναι μια φωνή που έχουμε συνηθίσει να ακούμε και μάλιστα ευχάριστα, στο PES 2017 γίνεται εφιαλτικός. Ίδιες ατάκες από το πρώτο PES μέχρι και σήμερα, άψυχες τραγελαφικές και απαράδεκτες, σε επίπεδα που προτιμούσαμε να βάζουμε την Αγγλική περιγραφή, καθώς κάνει την εμπειρία πολύ πιο ευχάριστη. Για ακόμα μια φορά το PES 2017 έρχεται με ελληνικά menu, κάτι που είναι πιο χρήσιμο σίγουρα από την κάκιστη Ελληνική περιγραφή, δείχνοντας έτσι την εκτίμηση στη στήριξη που δέχεται ο τίτλος από την ελληνική αγορά.\nΣτο multiplayer κομμάτι του τίτλου, το MyClub παραμένει πολύ εντυπωσιακό και πιο εύκολα κατανοητό σε σχέση με την περσινή υλοιποίηση. Το μόνο πρόβλημα που αντιμετωπίσαμε και είναι και χρόνιο πρόβλημα της σειράς Pro Evolution Soccer, είναι οι cheaters, αφού για κάποιο λόγο η εταιρία με την ατιμωρησία και την ανέχεια που δείχνει είναι σαν να αφήνει ελεύθερο πεδίο στους όχι και τόσο τίμιους αντιπάλους μας. Στο MyClub θα μπορείτε επίσης να φτιάξετε μια ομάδα όπως την θέλετε, καθώς μπορείτε να ανεβάσετε φωτογραφίες με τις εμφανίσεις και τα logo της αρεσκείας σας, άλλα και να την ονομάσετε όπως επιθυμείτε. Θα χρειαστεί να προσλάβετε προπονητή που να μπορεί να διαχειριστεί σωστά τα αστέρια της ομάδας σας, άλλα και να γνωρίζει το σύστημα που σας ταιριάζει. Αν νιώθετε τυχεροί, τότε η διαδικασία απόκτησης παικτών είναι στα μέτρα σας, αφού οι μαύρες μπάλες με τα μεγάλα ταλέντα φέτος είναι ακόμα πιο σπάνιες. Διαδικτυακά θα μπορείτε να παίξετε και απλούς φιλικούς αγώνες και τουρνουά εντός και εκτός MyClub, ενώ η καινούρια προσθήκη της ζωντανής ενημέρωσης αλλάζει τα ratings των παικτών αναλόγως με τη φόρμα που βρίσκονται.\nΑυτό που μένει κλείνοντας είναι πως επιτέλους μετά από πολλά χρόνια έχουμε στα χέρια μας ένα Pro Evolution Soccer 2017 άξιο του ονόματος του και της ιστορίας του. Η Konami φέρνει επιτέλους για πρώτη φορά το παιχνίδι στα μέτρα της νέας γενιάς και πλέον μας βάζει στο πολύ ευχάριστο δίλημμα για να αποφασίσουμε σε ποιον τίτλο θα καταλήξουμε για το φετινό μας "ποδοσφαιράκι". Άσχετα με το πού θα καταλήξει ο καθένας φέτος, έχουμε σοβαρό ανταγωνισμό με την Konami και την PES Productions να μας φέρνουν το καλύτερο τους παιχνίδι μέχρι σήμερα και με διαφορά το πιο ρεαλιστικό.\nΤο PES 2017 διαθέτει 49 Trophies\nWon after coming back from 3 goals down (1)\nHad the ball 65% or more of the time and won the match (1)\nScored in open play from 35m or more (excluding set pieces) (1)\nScored a free kick from 30m or more (1)\nA defender scored a goal (1)\nFaced 20 or more shots on target and kept a clean sheet (1)\nPulled off a comeback in extra time and won (1)\nRegistered player to "My Favorite Players“\nAwarded for being promoted in myClub [Divisions] (SIM)\nΤο PES 2017 διαθέτει 48 Achievements\nPossessive Streak 10\nWorld Class 60\nThe Sniper 40\nPhantom Striker 10\nImpregnable Fort 40\nFinal Twist 10\nPlayed Exhibition Match! 10\nVERSUS (COM) 10\nVERSUS (2 Players) 10\nWon in UEFA Champions League 10\nWon in UEFA Europa League 10\nWon in AFC Champions League 10\nThe Debutant 10\nWorld Footballer of the Year 40\nWon in Master League 10\nTo Pastures Anew 10\nMy Favourite Players 10\nA True Star 30\nNo.1 Club 50\nSilver Collector : Basic 10\nHave a Try Online 10\nLobby Host 10\nPromoted in ONLINE DIVISIONS 10\nTeam Play 10\nmyClub: 1st Divisions win 15\nmyClub: Promoted in Divisions 10\nmyClub:Divisions Promotion(SIM) 10\nTraining Match 10\nWon 6 in a row in Super Star 40\n+ Τα νέα εντυπωσιακά animations\n+ To customization του παιχνιδιού\n+ Ατμόσφαιρα γηπέδου\n+ Η A.I. των παιχτών χαρίζει ένα δύσκολο και ρεαλιστικό παιχνίδι\n+ Προσθήκη ζωντανής ενημέρωσης σχετικά με την απόδοση των παιχτών\n- Η έλλειψη αδειών στεναχωρεί\n- Η αντιμετώπιση των cheaters στο online\nΤο PES 2017 μπαίνει επιτέλους ξανά και μετά από χρόνια στην κούρσα του ανταγωνισμού, κάτι που μόνο θετικό είναι για όλους εμάς. Απίστευτα animations, που κάνουν το παιχνίδι πιο ρεαλιστικό από ποτέ, σε συνδυασμό με τα βελτιωμένα γραφικά και το αναβαθμισμένο gameplay μάς δίνουν το καλύτερο PES όλων των εποχών και κατά την γνώμη μας το καλύτερο ποδοσφαιράκι που έχουμε παίξει μέχρι σήμερα.\nΑν εξαιρέσουμε το "πρόβλημα’" των αδειών (που μόνο πρόβλημα δεν είναι, όπως αναφέραμε και στην αρχή του review) αξίζει σίγουρα να του δώσετε μια ευκαιρία, καθώς έχουμε μάθει να επηρεαζόμαστε από το hype και το marketing πολύ εύκολα. Επιβραβεύουμε την βελτίωση και το PES έρχεται πολύ βελτιωμένο για το 2017.\nbarcelonaFootballKonamiPCPES 2017PES Productionsplaystation 3playstation 4Pro 2017Pro Evolution Soccer 2017PS3PS4ReviewSoccerVG24videogames24Xbox 360Xbox One\nbarcelona, Football, Konami, PC, PES 2017, PES Productions, playstation 3, playstation 4, Pro 2017, Pro Evolution Soccer 2017, PS3, PS4, Review, Soccer, VG24, videogames24, Xbox 360, Xbox One


Έρχεται ο πρώτος καύσωνας του καλοκαιριού - Δείτε πού θα χτυπήσει «κόκκινο» το θερμόμετρο ·\nHome Entertainment News Έρχεται ο πρώτος καύσωνας του καλοκαιριού – Δείτε πού θα χτυπήσει «κόκκινο»...\nΈρχεται ο πρώτος καύσωνας του καλοκαιριού – Δείτε πού θα χτυπήσει «κόκκινο» το θερμόμετρο\nΕιδικότερα το Σάββατο (24/6/2017), σύμφωνα με την πρόγνωση της ΕΜΥ, ο καιρός θα είναι γενικά αίθριος με τοπικές νεφώσεις να αναπτύσσονται στα ηπειρωτικά με πιθανότητα σποραδικών όμβρων στα ορεινά και μεμονωμένων καταιγίδων στα βόρεια. Η θερμοκρασία θα σημειώσει μικρή άνοδο.\nΣτην Αττική ο καιρός θα είναι γενικά αίθριος με τους ανέμους να πνέουν μεταβλητοί 3 με 4 μποφόρ. Η θερμοκρασία θα κυμανθεί από 20 έως 36 βαθμούς κελσίου ενώ στα παραθαλάσσια θα είναι 2 με 3 βαθμούς χαμηλότερη.\nΓενικά αίθριος θα είναι ο καιρός στη Θεσσαλονίκη με τοπικές νεφώσεις να αναπτύσσονται τις μεσημβρινές και απογευματινές ώρες με πιθανότητα τοπικών όμβρων στα γύρω ορεινά. ΟΙ άνεμοι θα πνέουν μεταβλητοί 3 με 4 μποφόρ με την θερμοκρασία να κυμαίνεται μεταξύ 20 και 36 βαθμούς κελσίου.\nΓενικά αίθριος. Τοπικές νεφώσεις τις απογευματινές ώρες στα ηπειρωτικά με σποραδικούς όμβρους η μεμονωμένες καταιγίδες κυρίως στα ορεινά.\nΓενικά αίθριος. Τοπικές νεφώσεις τις μεσημβρινές και απογευματινές ώρες στα ηπειρωτικά με σποραδικούς όμβρους στα ορεινά. Τοπικά περιορισμένη ορατότητα τις πρωινές ώρες.\nΓενικά αίθριος. Παροδικές…\nκαιρός Σάββατο 24/06/2017


Δ/νση Δημόσιας Υγείας Μ.Ε. Θεσσαλονίκης - Εξετάσεις άδειας άσκης η επαγγέλματος φαρμακοποιού Οκτωβρίου 2018 | Έμβολος\nΑρχική Θεσσαλονίκη Δ/νση Δημόσιας Υγείας Μ.Ε. Θεσσαλονίκης – Εξετάσεις άδειας άσκης η επαγγέλματος φαρμακοποιού...\nΔ/νση Δημόσιας Υγείας Μ.Ε. Θεσσαλονίκης – Εξετάσεις άδειας άσκης η επαγγέλματος φαρμακοποιού Οκτωβρίου 2018\nΠροηγούμενο άρθροΠώς προλαμβάνονται τα σχολικά ατυχήματα. Συμβουλές από το το σωματείο «Αντιμετώπιση Παιδικού Τραύματος»\nΕπόμενο άρθροΒρέθηκαν στην Κροατία ίχνη του αρχαιότερου τυριού στη Μεσόγειο πριν τουλάχιστον 7.000 χρόνια (και μπορεί να ήταν φέτα!)


Ταραγόνα 2018: Αποκλεισμοί στο τζούντο\nΤαραγόνα 2018: Αποκλεισμοί στο τζούντο από Πολίτης Sports article http://politis.com.cy/article/taragona-2018-apoklismi-sto-tzounto Δεν άντεξαν και πολύ ώρα πάνω στο ταπί οι Κύπριοι αθλητές στην πρεμιέρα τους στο τζούντο, στους 18ους Μεσογειακούς Αγώνες 27.06.2018 17:10\nΔεν άντεξαν και πολύ ώρα πάνω στο ταπί οι Κύπριοι αθλητές στην πρεμιέρα τους στο τζούντο, στους 18ους Μεσογειακούς Αγώνες\nΔεν άντεξαν και πολύ ώρα πάνω στο ταπί οι Κύπριοι αθλητές στην πρεμιέρα τους στο τζούντο, στους 18ους Μεσογειακούς Αγώνες, αφού και οι δύο αποκλείστηκαν με ιππόν.\nΗ Βασιλική Κούρρη, στην κατηγορία 48κ., άντεξε 8 δευτερόλεπτα απέναντι στην Ιταλίδα Φραντσέσκα Μιλάνι, ενώ στα 40 δεύτερα κρίθηκε ο αγώνας του Χρίστου Τρικωμίτη (-66κ.) κόντρα στον Αιγύπτιο Μοχάμεντ Αμπντελαάλ.\nΑπό τη στιγμή που οι αντίπαλοι των δύο αθλητών μας προχώρησαν με νίκες, τους δόθηκε η δεύτερη ευκαιρία, τον γνωστό repechage. Ωστόσο, και στο δεύτερό τους αγώνα έχασαν με ιππόν! Η Κούρρη από τη Σλοβένα Μαρούσα Στάνγκαρ και ο Τρικωμίτης από τον Τούρκο Σινάν Σαντάλ.\nΣε ό,τι αφορά τις κυπριακές συμμετοχές του τζούντο την Πέμπτη 28/6/18, θα είναι τρεις.\nΣτις 11:16, στην κατηγορία -81κ. ο Άριστος Μιχαηλίδης θα αντιμετωπίσει τον Ελλαδίτη Αλέξιο Ντανατσίδη.\nΣτις 11:48 είναι προγραμματισμένος ο αγώνας του Ρούντολφ Κουρτίδη (-73κ.) απέναντι στον Αιγύπτιο Μοχάμεντ Μοχιελντίν, ενώ στις 12:12 θ’ αγωνιστεί ο Γεώργιος Κρουσανιωτάκης (-90κ.) με τον Λιβανέζο Νασίφ Ελίας.\nΣτόχος είναι να προχωρήσουν όσο μακρύτερα γίνεται στο τουρνουά και να αξιοποιήσουν την ευκαιρία που τους δίνεται για διεθνείς εμπειρίες σε υψηλό επίπεδο.\nΤζούντο Ταραγόνα 2018 Μεσογειακοί Αγώνες


Είμαι ο Ατάτας της Αθηνάς - Eimaimama.gr\nH Αθηνά πλησιάζει κουνάμενη-λυγάμενη την Ολίβια.\nΚαι στο επόμενο δευτερόλεπτο είναι στην (α)γκαλιά της μαμάς της.\nΚαι αμέσως αρχίζουν:\n–Πώς κάνει η γατούλα;\n– ο σκύλος;\n– Η μαϊμού;\n– η αγελάδα;\n– Το λιοντάρι;\n– Πού θα πας αυριο το πρωί;\n–Τι έχω στην κοιλιά;\n– Ποια είναι αυτή; (της δείχνει μια φωτό της γιαγιάς Ρένας)\n– Αυτός; (φωτό παππού Αργύρη)\n– Ποιος είναι αυτός; (δείχνει εμένα, που κοιτάω λιωμένος)\n– Ατάτας. (!!!)\n– Ο μπαμπάς.\n– Καλέ ο μπα-μπάς!\n– Ατάς (προς το γλυκύτερο)\nΗ Ολιβ με κοιτάει για να τσεκάρει τις αντιδράσεις μου.\nΟ «Ατάτας» (εγώ δλδ) δεν νοιάζεται καθόλου που δεν ακούει το πολυπόθητο «μπαμπάς». Είμαι πλήρης που η μικρή μας έρχεται με αγκαλιάζει, πιανει το χέρι μου και το κρατά σφικτά, που μου χαϊδεύει το μάγουλο, ή παίζει ταμπούρλο στην φαλάκρα μου σκασμένη στα γέλια, που ’ρχεται να κλέψει λίγη από τη λεμονίτα μου, που χώνεται στην αγκαλιά μου, που η πατουσίτσα της εξερευνά μονίμως την πλάτη μου και όποτε πάμε βόλτα μου δίνει από μόνη της το χέρι της να την κρατώ.\nΠώς της ήρθε το «ατάτας», δεν έχω ιδέα. Ϊσως να μοιάζω με (Π)ατάτας και να μην το ξέρω… ή μήπως το παιδί μου είναι τόσο προχωρημένο που προσπαθεί να βρεί τη ρίζα της λέξης «πατ-έρας»… Αχαχαχαχαχα!\nΗ παλιά μου φίλη Μαρινέλλα Τσουκαλά… που είναι (αποδεδειγμένα) σπουδαία λογοθεραπεύτρια… έρχεται μια φορά την εβδομάδα σπίτι και μαθαίνει την Αθηνά να μιλά… κάτι σαν παιγνίδι… που βέβαια δεν είναι (μόνο) παχνίδι… και το μωρό μου (σχεδόν) αμέσως άρχισε να αραδιάζει λεξούλες… Δεν μ’ αρέσει να αναλύω τους ειδικούς, αλλά από ό,τι κατάλαβα είναι πολύ σημαντικό να αρχίζουν να μιλούν τα παιδιά… το «μη σε νοιάζει, ο Χαράλαμπος μίλησε στα 6 του και τα είπε όλα» πρόκειται μάλλον για μια μεγάλη μπούρδα, που ενδεχομένως να κρύβει κατοπινές μαθησιακές δυσκολίες…\nΕίμαι ο Ατάτας Μάνος.\nΑλλωστε η αγάπη δεν περιγράφεται με λέξεις… Ετσι δεν είναι;Μ\nΑθηνά λογοθεραπεία Μανος\nΑναστασία Ιούλιος 03, 18:31\nΠω πω ρε Μάνο τι μου θύμισες. Η μεγάλη μου κόρη μέχρι τα τρία έφτιαχνε παραλλαγές από τις λέξεις και τις χρησιμοποιούσε ενώ ήξερε και τις κανονικές. ΠΧ ο ελέφαντας = εβέγκας ιπποπόταμος=πόπαμος περίπτερο=περίπετο παππούς=παπέ πιπίλα=μπαγιάγια και άλλα πολλά. Η πλάκα ήταν πως αν πχ έβλεπε στην τηλεόραση έναν ελέφαντα έλεγε "ελέφαντας", όταν έψαχνε τον λούτρινο έλεγε "που είναιο εβέγκας μου;" αλλά τυχαία, μπορεί την επόμενη φορά να τα έλεγε ανάποδα. Τελικά τις απόκριες πριν κλείσει τα τρία θα την ντύναμε χανουμάκι, όταν τη ρώτησε η δασκάλα του παιδικού τι θα ντύθει ε καταλαβαίνεις, απάντησε "χαμουνάκι" και πέσαμε όλοι κάτω από τα γέλια. Από τότε δεν ξαναείπε λάθος τη λέξη ούτε και καμία άλλη δυστυχώς, και τώρα που είναι 12 αντί για εβέγκας μας λέει "Ipod" και piercing.\nDimitra Ιούλιος 02, 19:29\nΕννοείται "μπαμπάκας" λέει η Αθηνούλα, είναι πασιφανές! Σας το λέω ως "επίσημη ειδική μεταφράστρια" της πιο γλυκιάς γλώσσας του κόσμου!\nVivian Porsanidou Ιούλιος 02, 16:10\nΘα συμφωνήσω εδώ με τις προλαλήσαντες... Μπαμπάκας είναι το όνομα και η ιδιότητά σου Μάνο, μια χαρά τη βρίσκω την Αθηνά. Κι εμάς, το Κορινάκι μας έχει μια μικρή καθυστέρηση στην ομιλία - "nothing to lose sleep over" όπως μας είπε η γιατρός που έκανε την εκτίμηση - και θα πάει στο σχολείο λίγο νωρίτερα για να είναι έτοιμη στα 6 της για το δημοτικό. Η κουκλίτσα σας είναι πολύ έξυπνη, είναι και φατσόνι φοβερό, και ξέρει πολύ καλά τι λέει... Με το καλό να αποκτήσει και το αδελφάκι της!!\nΓωγώ Βασικώστα Ιούλιος 02, 16:09\nΌντως, όπως είπαν και πιο πάνω τα κορίτσια, μάλλον μπαμπάκας θέλει να πει!!! Και ο δικός μου έφτασε τα δυόμησι για να πει ΜΠΑΜΠΑ!!!! Τον έλεγε ντατν από το Dady! Τώρα λέει μπαμπάς και γεμίζει το στόμα του!!!! Και χαρά εμείς!!!!!!\nΓαλήνη Ιούλιος 02, 16:02\nΞέρω, ξέρω!!!!! Ο Ατάτας είναι αυτός που πηγαίνει συνέχεια την Αθηνούλα ΑΤΑ, δλδ βόλτα!!!!!!! Αχ μπαμπά Μάνο, τίποτε δεν ξέρεις....\nΓαλήνη Ιούλιος 02, 16:19\nΝα κάνω μια ερωτησούλα? Εμείς με την Αθηνούλα σας έχουμε 2 μέρες διαφορά και η μικρή μου μπορώ να πω ότι μιλάει καλά.... Κάνει προτάσεις, έχει καλό λεξιλόγιο και βλέπω ότι μέρα με την μέρα βελτιώνεται, χωρίς να κάνω εγώ κάτι συγκεκριμένο. Ναι της μιλάω, ναι παίζουμε, ναι της διαβάζω, αλλά όχι κάτι παραπάνω... Υπήρχε κάποιος συγκεκριμένος λόγος που αποφασίσετε να βοηθήσετε την Αθηνά με λογοθεραπευτή? Βοηθάει στην καλύτερη και ίσως γρηγορότερη λεκτική ανάπτυξη? Ή θεωρήσατε ότι τα άλλα παιδάκια ίδια ηλικίας μιλάνε λίγο περισσότερο? Ρωτάω διότι πάντα θεωρούσα ότι βοηθάνε σε περίπτωση που κάποιο παιδάκι αργεί να μιλήσει ή δεν μιλάει σωστά... Σε περιπτώσεις που δεν υπάρχει κανένα πρόβλημα, η συμβολή τους είναι ουσιαστική?\nmarinella tsoukala Ιούλιος 07, 11:41\nΓεια σου Γαλήνη, είναι σημαντική η απορία σου. Οταν έχουμε παιδιά που βλέπουμε ότι για κάποιο λόγο, η χρονολογική τους ηλικία με την λεκτική τους ηλικία δεν είναι 2 παράλληλες γραμμές και διαισθανόμαστε ότι αρχίζει να ανοίγει μια ψαλίδα, τότε παρεμβαίνουμε για να "σπρώξουμε" το παιδί να συνειδητοποιήσει ότι πρέπει να επικοινωνεί λεκτικά και όχι δείχνοντας ή γκρινιάζοντας. Σε αυτές τις ηλικίες πολλές φορές χρειάζονται μεγαλύτερη καθοδήγηση οι γονείς, παρά τα παιδιά. Σε φιλώ Μαρινέλλα Τσουκαλά παθολόγος λόγου κι ομιλίας


Survivor 4: Η ανακοίνωση της Προοδευτικής για τον Σάκη Κατσούλη και την συμμετοχή του στο παιχνίδι - Survivor - Youweekly\nΚυκλοφόρησε πριν από λίγο\nΑναλυτικά η επίσημη ανακοίνωση της Προοδευτικής για την αποχώρηση του Σάκη Κατσούλη από το Survivor 4\n«Επέμενε να πάει στο παιχνίδι για να βοηθήσει τη Μαριαλένα»\nΤο πρωί της Κυριακής, η αδερφή του Σάκη Κατσούλη, Μίνα, μίλησε στην εκπομπή Έλα Χαμογέλα και μεταξύ άλλων αναφέρθηκε στη σχέση του με τη Μαριαλένα Ρουμελιώτη αλλά και στην απόφασή του να πάει στο Survivor 4 για να την βοηθήσει.\nΑπό τη μέρα που ο Σάκης μπήκε στο παιχνίδι, όλο το ενδιαφέρον του τηλεοπτικού κοινού έχει επικεντρωθεί στη σχέση και τον χωρισμό του με τη Μαριαλένα. Μάλιστα, και ο ίδιος φαίνεται πως επηρεάστηκε πολύ από τη συνάντησή τους μιας και ήρθαν εξαιρετικά κοντά μετά από την αλλαγή στις ομάδες.\n«Με την ένωση των ομάδων και την όλη διαδικασία των ομάδων, βλέπουμε τον πραγματικό Σάκη. Παραξενεύτηκα με τη σκηνή με τον Τζέιμς στην καλύβα. Δε θα πω, ότι μαγειρεύει με τον Νίκο ψηφοφορίες, γιατί δεν είμαι εκεί, αλλά κάποια πράγματα γίνονται εσκεμμένα.\nΤο Survivor είναι καθαρά αγωνιστικό και από τώρα και μετά θα φαίνεται πιο πολύ, και αυτό μπορεί να μην αρέσει σε πολλούς. Ακούγεται πως ο αδελφός μου είναι υποχείριο του Αλέξη Παππά, αλλά δεν ισχύει κάτι τέτοιο. Είναι μια ολοκληρωμένη προσωπικότητα, είναι νοήμων και δεν μπορεί να επηραστεί σε τέτοιο βαθμό. Μπορεί οι απόψεις τους να συμπίπτουν και δεν το βρίσκω και κακό, όπως και το να τα έχει βρει με τον Τριαντάφυλλο.\nΌταν ήθελε να πάει στο Survivor, του λέγαμε να περιμένει, αλλά επέμενε να πάει να βοηθήσει τη Μαριαλένα. Ο Σάκης δεν έκανε αίτηση για να μπει στο παιχνίδι, τον πλησίασαν πολύ πριν μπει στο Survivor, του έκαναν μία πρόταση… Του είπαν ότι θέλουν να μιλήσουν μαζί του, γιατί έχουν ένα πρότζεκτ, πήγε μίλησε και τότε του είπαν ότι πρόκειται για το Survivor. Τον φώναξαν για το κάστινγκ, για τα αθλήματα, πήγε, πέρασε την πίστα και βγαίνοντας από εκεί, συναντήθηκαν με τη Μαριαλένα.\nΑυτή τη στιγμή δεν μπορώ να ξέρω πόσο κοντά έχουν έρθει και είναι δικό του θέμα, εμένα δε με αφορά. Αν έχεις έναν άνθρωπο δικό σου έρχεσαι δεδομένα πιο κοντά, είναι απόλυτα φυσιολογικό σε τέτοιες καταστάσεις».


Easy Life Blue Exit 250ml - Αquario.gr - Το καλύτερο ενυδρειακό κατάστημα\nΑρχική σελίδα / ΠΡΟΪΟΝΤΑ ΦΡΟΝΤΙΔΑΣ / Φάρμακα / Θεραπείες / Easy Life Blue Exit 250ml\nΚωδικός προϊόντος: 10035 Κατηγορία: Θεραπείες Ετικέτες: φάρμακο άλγης ενυδρείου, φάρμακο κυανοβακτήριο ενυδρείου Brand: Easy Life\nEasy Life Blue Exit 250ml ποσότητα\nΤο Blue Exit είναι ο νέος τρόπος για να απαλλαγούμε από τις γαλαζοπράσινες άλγες (κυανοβακτήρια) χωρίς τη χρήση αντιβιοτικών ή ενώσεων που περιέχουν χαλκό.Το κυανοβακτήριο (μπλε-πράσινες άλγες) συχνά προκύπτουν ως το αποτέλεσμα της λίπανσης, μιας ανισορροπίας βακτηρίων, ενός βρώμικου πυθμένα (σήψη) ή πολύ χαμηλών επιπέδων νιτρικών.\nΤο Blue Exit απαλλάσσει αποτελεσματικά το κυανοβακτήριο. Το Blue Exit είναι εύκολο και ασφαλές στη χρήση και είναι ακίνδυνο για ψάρια, γαρίδες, μαλάκια και φυτά. Εάν υπάρχει σοβαρή εξάπλωση, η θεραπεία με το Blue Exit μπορεί να παραταθεί για μερικές ημέρες, ακόμη και με διπλή δόση.\nΔοσολογία:10 ml ανά 80 lt για διάστημα 5 ημερών\n€92.21 ΔιαθέσιμοΠροσθήκη στο καλάθι\nΒλέπετε: Easy Life Blue Exit 250ml €7.00


Το “επικίνδυνο” αυτοκίνητο – Παραθυρο\nΧαχα! Η πρώτη αντίδραση στην είδηση είναι ότι το δικό μου αυτοκίνητο είναι του 2004. Επίσης άμα είσαι κολλημένος στην κίνηση το πολύ-πολύ να με ρίξει στον μπροστινό. Άντε, άμα έχει χιούμορ στον πίσω. Δεν είναι όμως εντελώς αστεία η κατάσταση. Οι επιστήμονες έχουν προειδοποιήσει πολλές φορές ότι τα “έξυπνα” αντικείμενα κινδυνεύουν από χάκερ. Και τα αυτοκίνητα είναι πλέον έξυπνα. Και σήμερα μας λένε ότι σε πέντε χρόνια το πολύ οι χάκερ κάποιας εχθρικής χώρας ή κακόβουλοι τρομοκράτες θα είναι σε θέση να πάρουν μαζικά τον έλεγχο των περισσότερων αυτοκινήτων στους δρόμους μια πόλης, προκαλώντας αναπόφευκτα πολλούς θανάτους.\nΤο εφιαλτικό αυτό σενάριο παρουσίασε στη βρετανική κυβέρνηση ένας από τους σημαντικότερους ειδικούς διεθνώς σε θέματα ασφάλειας λογισμικού των αυτοκινήτων, ο καθηγητής Τζάστιν Κάπος του Πανεπιστημίου της Νέας Υόρκης, σύμφωνα με τους “Τάιμς του Λονδίνου”. Ο καθηγητής τόνισε ότι οποιοδήποτε αυτοκίνητο έχει κατασκευασθεί μετά το 2005, διαθέτει ηλεκτρονικό εξοπλισμό που οι χάκερ μπορούν να εκμεταλλευθούν ως “κερκόπορτα” για να το θέσουν υπό τον έλεγχό τους εξ αποστάσεως. Ακόμη και μερικά παλαιότερα οχήματα που έχουν κατασκευασθεί μετά το 2000, είναι δυνατό να έχουν την ίδια τύχη.\nΟ καθηγητής τόνισε ότι πολλές ζωές μπορεί να κινδυνεύσουν και χαρακτηρίζει το ζήτημα “επείγον” από άποψη εθνικής ασφαλείας πλέον. Γι’ αυτό, κάλεσε τις αυτοκινητοβιομηχανίες, το ταχύτερο δυνατό, να κλείσουν τα κενά ασφαλείας στο λογισμικό των αυτοκινήτων τους. Όπως αναφέρει, τα σύγχρονα οχήματα παρέχουν “ανοικτές θύρες” στους χάκερ, με συνέπεια εχθρικά κράτη να είναι εφικτό να χρησιμοποιήσουν τα αυτοκίνητα στους δρόμους μιας χώρας. Και αυτό όχι με μεμονωμένο τρόπο όπως σε μια τρομοκρατική πράξη, αλλά ενορχηστρωμένα και σε μεγάλη κλίμακα. “Αν υπάρξει πολεμική κλιμάκωση με μια χώρα που διαθέτει ισχυρές κυβερνοδυνατότητες, θα φοβόμουν πολύ την κυβερνοπαραβίαση των οχημάτων. Πολλοί εχθροί μας είναι πυρηνικές δυνάμεις, αλλά κάθε χώρα με την ικανότητα να εξαπολύσει μια κυβερνοεπίθεση, θα μπορούσε να σκοτώσει εκατομμύρια πολίτες χακάροντας τα αυτοκίνητά τους”, προειδοποίησε.\nΌπως εξήγησε, μόλις οι χάκερ “τρυπώσουν” στο όχημα, μπορούν να στείλουν μηνύματα στα φρένα του, να απενεργοποιήσουν το τιμόνι και να “κλειδώσουν” τους ανθρώπους μέσα στο αυτοκίνητό τους, καθώς επίσης να κάνουν άλλα πράγματα που κανείς δεν θα ήθελε να συμβούν”. Γι’ αυτό, τόνισε ότι οι κυβερνήσεις πρέπει να καταστήσουν υποχρεωτική την αναβάθμιση ασφαλείας του λογισμικού όλων των οχημάτων.\nΩστόσο οι αυτοκινητοβιομηχανίες δεν κάθονται με σταυρωμένα χέρια. Ήδη η πρώτη “δοκιμή” έγινε τον Ιούλιο του 2015 (https://goo.gl/U2hvvc) σ’ ένα Jeep Cherokee. Ο συντάκτης του περιοδικού “wired” ζήτησε από δύο χάκερ να δουν τι μπορεί να κάνουν στο αυτοκίνητό του και αυτοί τα κατάφεραν. Το χειρότερο που του έκαναν ήταν να του απενεργοποιήσουν το γκάζι. Τι θα είχε γίνει όμως αν κακόβουλα κάποιος του είχε απενεργοποιήσει το φρένο;\nΓια την ώρα οι έρευνες προσανατολίζονται σε υπηρεσίες οι οποίες θα βρίσκονται στο “νέφος” και που θα παρακολουθούνται συνεχώς από τις εταιρείες. Όταν εντοπιστεί μια “παράλογη” συμπεριφορά, τότε θα μπορούν να παίρνουν πίσω τον έλεγχο του αυτοκινήτου. Ωστόσο, αυτή όπως και κάποιες άλλες λύσεις προσκρούουν στη νομοθεσία. Και μεταξύ μας, ποιος θέλει να παρακολουθούν συνεχώς το αυτοκίνητό του. Και τι γίνονται μετά τα δεδομένα. Πίσω στην αφετηρία, παιδιά.\nΟι αυτοκινητοβιομηχανίες προχωρούν με ταχείς ρυθμούς προς το αυτόνομο αυτοκίνητο. Θα έλεγα να σταματήσουμε, να πάρουμε μια ανάσα. Να κάνουμε τα μέσα μαζικής μεταφοράς αυτόνομα και να τα προτιμούμε για τις καθημερινές μας μετακινήσεις. Και στο αυτοκίνητο να γυρίσουμε πίσω… την εποχή που πηγαίναμε με πενήντα και ευχαριστιόμασταν την οδήγηση.


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: Μ. ΧΑΤΖΗΣΑΒΒΑΣ: "ΤΟ ΑΙΣΧΟΣ ΤΟΥ ΛΙΜΕΝΙΚΟΥ ΜΑΣ. ΑΦΗΣΑΝ ΝΑ ΦΥΓΟΥΝ ΤΟΥΡΚΟΙ ΛΑΘΡΕΜΠΟΡΟΙ"! ΤΟ ΣΥΜΒΑΝ ΕΓΙΝΕ ΣΤΙΣ 17 ΜΑΡΤΙΟΥ ΣΤΟ ΚΑΣΤΕΛΟΡΙΖΟ! ΗΧΗΤΙΚΟ ΝΤΟΚΟΥΜΕΝΤΟ\nΜ. ΧΑΤΖΗΣΑΒΒΑΣ: "ΤΟ ΑΙΣΧΟΣ ΤΟΥ ΛΙΜΕΝΙΚΟΥ ΜΑΣ. ΑΦΗΣΑΝ ΝΑ ΦΥΓΟΥΝ ΤΟΥΡΚΟΙ ΛΑΘΡΕΜΠΟΡΟΙ"! ΤΟ ΣΥΜΒΑΝ ΕΓΙΝΕ ΣΤΙΣ 17 ΜΑΡΤΙΟΥ ΣΤΟ ΚΑΣΤΕΛΟΡΙΖΟ! ΗΧΗΤΙΚΟ ΝΤΟΚΟΥΜΕΝΤΟ\nΘΑ ΣΑΣ ΠΩ ΣΗΜΕΡΑ ΕΓΩ Ο ΜΑΝΩΛΗΣ ΧΑΤΖΗΣΑΒΒΑΣ ΤΟ ΠΟΙΟΣ ΕΙΝΑΙ Ο «ΑΝΘΡΩΠΟΣ ΤΩΝ ΤΟΥΡΚΩΝ».\nΗΞΕΡΑ ΓΙΑ ΤΟΥΣ ΛΑΘΡΟΔΙΑΚΙΝΗΤΕΣ ΤΩΡΑ ΕΠΙΒΕΒΑΙΩΘΗΚΑΤΕ ΚΑΙ ΩΣ...\nΠΡΟΣΤΑΤΕΣ ΤΟΥΡΚΩΝ ΛΑΘΡΕΜΠΟΡΩΝ ΠΕΡΑ ΑΠΟ ΤΩΝ ΤΟΥΡΚΙΚΩΝ ΕΠΙΧΕΙΡΗΜΑΤΙΚΩΝ ΣΥΜΦΕΡΟΝΤΩΝ.\nΣας τιμωρώ με αισχρό τρόπο, ξευτιλίζοντας σας μόνο και μόνο για να μάθουν οι Έλληνες το πόσο ΤΟΥΡΚΟΙ είσαστε εσείς που κυβερνάτε την χώρα μας. ΑΚΟΥΣ ΠΑΝΟ ΚΑΜΜΕΝΕ;\nΕΓΩ ΛΥΠΑΜΑΙ ΜΟΝΟ ΤΙΣ ΜΑΝΕΣ ΤΩΝ ΠΑΡΑΝΟΜΑ ΦΥΛΑΚΙΣΜΕΝΩΝ ΣΤΡΑΤΙΩΤΩΝ ΜΑΣ ΠΟΥ ΑΠΗΓΑΓΑΝ ΟΙ ΤΟΥΡΚΟΙ.\nΕσείς εκεί στο Μαξίμου ειδικότερα στα Υπουργεία Ναυτιλίας, Εξωτερικών και Τουρισμού διαπιστώνω ότι έχετε μάθει την τουρκική γλώσσα απταίστως, σας έχει κάνει ο Σουλτάνος γιουσουφάκια του, και έχετε επιδοθεί στις βαθιές επικύψεις.\nΤώρα για τις υπηρεσίες σας στους Τούρκους βάλτε και την κονκάρδα του Λαθρέμπορα, και του παράνομου-εγκληματία προς τιμή της Ελληνοτουρκικής φιλίας-συνεργασίας σε περίοπτη θέση για να σας μάθουν καλά όλοι, και μαζί να σας θυμούνται οι Έλληνες ως ότι ποιο βρωμερό στην ιστορία της πατρίδος μας. ΑΚΟΥΣ ΠΑΝΟ ΚΑΜΜΕΝΕ;\nΛαθρεμπόριο Συμβάν 17.03.2018 Μεγίστη (Καστελλόριζο).\n☆☆☆ 19 Μαρτίου 2018 - 4:37 μ.μ.\nΠΡΟΣΟΧΗ..!!! Η Τουρκία στέλνει μολυσμένα τρόφιμα στην Ελλάδα....\nΜάλιστα, τα τουρκικά φουντούκια είναι πρώτα στη λίστα με τα πιο επικίνδυνα και επιβλαβή εισαγόμενα στην Ευρώπη τρόφιμα, ενώ το 45% των πιπεριών που εισάγονται είναι τουρκικής προέλευσης και συχνά σημαντικές ποσότητες κατάσχονται ως ακατάλληλες. Χαρακτηριστικό είναι ότι σε πιπεριές εντοπίστηκε ένα ζιζανιοκτόνο το οποίο έχει καταργηθεί εδώ και 40 χρόνια.Όπως αναφέρει το "Έθνος", τους τελευταίους μήνες εντοπίστηκαν στο Τελωνείο Κήπων, όπως αναφέρει η εφημερίδα "Έθνος", από τους γεωπόνους ελεγκτές της Διεύθυνσης Αγροτικής Οικονομίας, 62 τόνοι λεμόνια, 48.5 τόνοι ρόδια, 30 τόνοι αποξηραμένα βερύκοκα, 12 τόνοι φουντούκια και 4 τόνοι φυστίκια.


Η πρωθυπουργός του Βελγίου, Sophie Wilmès, παρέθεσε την Τετάρτη 24 Ιουνίου συνέντευξη τύπου στην οποία αναφέρθηκε στις αλλαγές που πάρθηκαν όσον αφορά το επόμενο στάδιο της χαλάρωσης των μέτρων, και τα οποία θα τεθούν σε ισχύ από την 1η Ιουλίου.\nΑρχικά η Wilmès αναφέρθηκε στα περιστατικά του περασμένου Σαββατοκύριακου, με την αθρόα συγκέντρωση κόσμου σε Ixelles και Anderlecht, που και στις δύο περιπτώσεις επενέβη η αστυνομία. «Μπορεί να υπάρχουν λιγότεροι κανόνες, αλλά πρέπει να τους σεβόμαστε», κατέληξε η πρωθυπουργός.\nΦάση 4: Από 1 Ιουλίου\nΟι 6 χρυσοί κανόνες θα συνεχίσουν να ισχύουν (αναλυτικά εδώ).\nΗ «κοινωνική φούσκα«, τα άτομα δηλαδή που μπορεί κανείς να έχει στενότερη επαφή, διευρύνεται στα 15 άτομα (αντί για 10) κάθε εβδομάδα.\nΔίνεται το ελεύθερο για επαναλειτουργία σε πισίνες, κέντρα ευεξίας, λούνα παρκ, καζίνο και αίθουσες τυχερών παιχνιδιών. Οι αίθουσες υποδοχής μπορούν επίσης να ανοίξουν, αλλά για 50 άτομα το πολύ και με τήρηση όλων των απαραίτητων μέτρων.\nΌπως ανακοινώθηκε προηγουμένως, πολιτιστικές δραστηριότητες μπορούν να πραγματοποιηθούν με κοινό έως 200 άτομα σε εσωτερικούς χώρους, υπό την προϋπόθεση της συμμόρφωσης με τα μέτρα ασφαλείας. Για υπαίθριες εκδηλώσεις, το επιτρεπτό όριο είναι τα 400 άτομα.\nΤα ψώνια μπορούν να σταματήσουν να γίνονται ατομικά (από ένα άτομο μόνο), ενώ δεν θα υφίσταται πια το χρονικό όριο παραμονής σε ένα κατάστημα. Ωστόσο, τα μέτρα ασφαλείας, όπως η διατήρηση της απόστασής, πρέπει να τηρούνται πάντα.\nΚαταργείτε επίσης το όριο στους πάγκους στις υπαίθριες αγορές, αλλά η κοινωνική απόσταση πρέπει να διατηρείται συνεχώς.\nΣυνιστάται ιδιαίτερα η χρήση μάσκας προστασίας στους δημόσιους χώρους.\nΕκδηλώσεις σε κλειστό χώρο θα είναι δυνατές με όριο τα 400 άτομα, ενώ οι υπαίθριες εκδηλώσεις με 800 άτομα, εάν το επιτρέπει η υγειονομική κατάσταση.\nΩστόσο, τα νυχτερινά κέντρα παραμένουν κλειστά και οι μαζικές εκδηλώσεις εξακολουθούν να είναι απαγορευμένες.\n«Ακόμα κι αν η κατάσταση έχει ομαλοποιηθεί, ο ιός εξακολουθεί να υπάρχει», δήλωσε η Wilmès. «Η καλοκαιρινή περίοδος μας κάνει όλους να συμπεριφερόμαστε λίγο πιο χαλαρά, αλλά καλούμαστε ακόμα να παραμείνουμε προσεκτικοί. Αυτό βέβαια δεν πρέπει να μας στερήσει το να απολαμβάνουμε αυτά που ξανακερδίσαμε», πρόσθεσε η βελγίδα πρωθυπουργός.\nΔεν υπάρχουν σχόλια για το άρθρο "Φάση 4: Τι αλλάζει από την Δευτέρα 1 Ιουλίου στο Βέλγιο"


Χειμερινό Παλτό | Δεκέμβριος 2021\nΠαλτό Χειμώνας Ασπρόμαυρο Διαφανές Png - Μπουφάν Μαύρο και Λευκό Clip Art\nCoat Winter Black and White Transparent Png - Jacket Black and White Clip Art είναι μια δωρεάν διαφανής εικόνα clipart φόντου που ανέβηκε από το Fall Corner. Κατεβάστε το δωρεάν και αναζητήστε περισσότερα στο ClipartKey.\nCoat Clip Art Μαύρο και Λευκό Χειμερινή Βιβλιοθήκη Clipart - Παλτό Μαύρο και Λευκό\nCoat Clip Art Μαύρο και Λευκό Χειμερινή Βιβλιοθήκη Clipart - Το Coat Black And White είναι μια δωρεάν διαφανής εικόνα clipart φόντου που ανέβηκε από την Princessfashion. Κατεβάστε το δωρεάν και αναζητήστε περισσότερα στο ClipartKey.\nΠαλτό Clipart Ασπρόμαυρο Διαφανές Png - Μπουφάν Μαύρο και Λευκό\nCoat Clipart Μαύρο και άσπρο Διαφανές Png - Jacket Black And White είναι μια δωρεάν διαφανής εικόνα clipart φόντου που ανέβηκε από την Reddisaab. Κατεβάστε το δωρεάν και αναζητήστε περισσότερα στο ClipartKey.\nΕθνόσημο μανδύα Clip Art - σύμβολο για την τριπλή συμμαχία\nCoat Of Arms Mantle Clip Art - Σύμβολο για το Triple Alliance είναι μια δωρεάν διαφανής εικόνα clipart φόντου που ανέβηκε από την Anacolly Kung. Κατεβάστε το δωρεάν και αναζητήστε περισσότερα στο ClipartKey.\nCoat Arms Hun Δωρεάν εικόνα - Charles Martel Coat Of Arms\nCoat Arms Hun Δωρεάν εικόνα - Charles Martel Coat Of Arms είναι μια δωρεάν διαφανής εικόνα clipart φόντου που ανέβηκε από τον Malcolm Rumbles. Κατεβάστε το δωρεάν και αναζητήστε περισσότερα στο ClipartKey.


Metroid: Samus Returns 2 years 8 months ago #25\nΠροσοχή, spoilers για την σειρα Metroid.\nMetroid: Samus Returns 2 years 8 months ago #26\nΗ ιδιαιτερη αποψη του dunkey πανω στον τιτλο\nMetroid: Samus Returns 2 years 8 months ago #27\nΠαροτι διαφωνω με το review (αν και δεν το λες ακριβως "review"\n) ΠΕΘΑΝΑ στο 3:58 ΧΑΧΑΧΑΧΑΧΑΧΑΧΑΧΑΧΑ!!!!\nΕτσι ακριβως ημουν χθες σε καποια bosses της Area 6\nΚατα τα αλλα, εχω φτασει σχεδον τις 18 ωρες παιχνιδιου στο SR και μολις μπηκα Area 7\nΔεν το χορταινω!!!\nMetroid: Samus Returns 2 years 8 months ago #28\nΜετα απο 22 και κατι ψιλα ωρες παιχνιδιου, επεσαν οι τιτλοι τελους για το Samus Returns!Τι παιχνιδαρααααααααα!!!!\nΟπως ειπα και πιο πανω απλα δεν το χορταινα!\nΦανταστικο gameplay και γενικοτερα το πως το παιχνιδι σου "πεταει" upgrades με σωστο ρυθμο οπως και το γεγονος οτι τα upgrades αυτα το κανουν ολο και πιο διασκεδαστικο.Αλλα η κορυφη φυσικα ειναι η ολη ατμοσφαιρα και η αισθηση εξερευνησης σε εναν ξενο και αφιλοξενο πλανητη που γινονται ακομα καλυτερα με το κορυφαιο soundtrack!Γουσταρα επισης και το ποσο μοναχικο ειναι το παιχνιδι, κατι το οποιο οσο παιζεις το καταλαβαινεις ολο και περισσοτερο.\nΤα bosses επισης ηταν αυτο που περιμενα με μεγαλη ανυπομονησια καθε φορα, αφου σχεδον ολες οι μαχες ειναι παρα πολυ απολαυστικες, ειδικοτερα αυτες που κανεις πλησιαζοντας προς το τελος του τιτλου!Εχει φαση το πως κανεις "master" καθε φορα το καθε ειδος Metroid, που μπορει στην αρχη να σου πηρε μερικες προσπαθειες να το νικησεις, "μαθαινοντας" το ομως η μαχη γινεται πολυ ευκολη!BOSSΑΡΕΣ επισης οι 2 τελευταιες!!!!\nΕιδικα η τελευταια βασικα ηταν σκετη απολαυση και την βρηκα αρκετα δυσκολη ως μαχη γενικοτερα, κατι που ταιριαζε φυσικα για το τελος του παιχνιδιου!\nΓενικα το Samus Returns το απολαυσα παρα πολυ, ισως περισσοτερο και απο οτι περιμενα αρχικα!Χαιρομαι που αποφασησα να αγορασω 3DS + το Samus Returns day one, αφου εκανα επιτελους το πρωτο βημα σε μια σειρα που ηθελα να παιξω εδω και χρονια!Ανυπομονω να ασχοληθω και με τα υπολοιπα Metroid!\nMetroid: Samus Returns 2 years 8 months ago #29\nΝαι ειναι περισσοτερο dunkview και οχι review\nΩραιος παντως φοβερο hype , εαν μου περισσευε κατι στην ακρη αυτη την περιοδο θα πηγαινα για την τρομερη collectors.\nΑντε να δουμε και το Prime στο switch.\nMetroid: Samus Returns 2 years 8 months ago #30\nΜόλις το τερμάτισα, απλά τέλοιο, νολσταγία, άψογο timing στα upgrade, τρομερά Boss Fights, μακάρι να μη τελείωνε, αχ άντε με το καλό να έρθει το Prime 4\nMetroid: Samus Returns 2 years 2 months ago #31\nΤελειωσα και εγώ το παιχνίδι, 96% 20 ώρες παρα 10 λεπτά. Παίζω που παίζω γενικά σε αργούς ρυθμούς, σπατάλησα και χρόνο μέχρι να μπω στην φιλοσοφία του παιχνιδιού. Είναι το δεύτερο Metroid που παίζω με διαφορα κάπου 15 χρονια. Θυμάμαι είχα παίξει το Fusion ή το Zero Mission και μου είχε αφήσει καλύτερη γεύση από αυτό που μόλις τελειωσα.\nΕσάς πως σας φάνηκε και πως το συγκρίνετε με τα υπόλοιπα της σειράς όσοι τα παίξατε?\nCONS: Δεν λέω πως είναι κακό παιχνίδι by all means, διασκέδασα με τον τίτλο, πολύ κιόλας. Όμως δεν "έπιασα" το hype του. Γενικά τα Metroid θεωρούνται σχετικά underrated σειρά? Αυτό όμως το βρήκα κάπως overrated, repetitive, με ασυνέπειες στο gameplay. Επίσης θα το προτιμούσα πιο "linear" και όχι τόσο λαβυρινθώδες (θέμα γούστου) όμως το ότι είναι τόσο μεγάλο με ξεπερνά πραγματικά. Αχρείαστα μεγάλο, ανισόρροπο σε θέμα content και μεγέθους. Δεν υπάρχει ποικιλία και δεν μου έδωσε το αίσθημα ευχαρίστησης και επιβράβευσης όπως θα μου το έδινε ένα Castlevania. Δεν το βρήκα δύσκολο το έβρισκα όμως συχνά ενοχλητικό. Το παιχνίδι επίσης δεν με άφησε να φτιάξω πιο δυνατό δεσμό φιλιας με το σύντροφο που μου έδωσαν στο τέλος. Στην λίστα με τα χειρότερα bosses λέω να βάλω τον Diggernaut. Τον βρήκα κακή προσθήκη σε κακό σημείο του παιχνιδιού. Για να ξεκλειδωθούν όλα αναγκαστικά πρέπει να αγοράσεις Amiibos?\nPROS: Το τελευταίο boss βοηθησε αρκετά στο να μου αφήσει καλύτερη γεύση το παιχνίδι στα credits. Επική μάχη! Τους αναγνωρίζω την έμφαση λεπτομέρειας σε πολλά σημεία όπως και την προσοχή που έδωσαν ως προς την εξέλιξη του gameplay σε τέτοιο κόσμο. Όμορφα γραφικά και πολύ ευχάριστο ακουστικά.\nΔεν θα κάτσω να κάνω και τα 9 endings εννοείτε, οι επιβραβεύσεις του παιχνιδιού είναι πενιχρές.


21 Ιουνίου 2022 - Pella Fm\nΓιαννιτσά: Τον τσάκωσαν με ηρωίνη την ώρα που κατέβαινε από λεωφορείο του ΚΤΕΛ – Ερχόταν από Θεσσαλονίκη\nΣτη σύλληψη ενός 27χρονου προχώρησαν το μεσημέρι της Δευτέρας στα Γιαννιτσά, αστυνομικοί του Τμήματος Ασφάλειας Πέλλας. Η σύλληψη έγινε τη στιγμή που ο δράστης αποβιβάζονταν από υπεραστικό λεωφορείο των ΚΤΕΛ με αφετηρία τη Θεσσαλονίκη, καθώς διαπιστώθηκε να κατέχει τέσσερις αυτοσχέδιες συσκευασίες με ηρωίνη, συνολικού βάρους 33,5 γραμμαρίων, οι οποίες και κατασχέθηκαν. ΠΗΓΗ\nΜε οικογενειακό εισόδημα έως 45.000 ευρώ ο νέος γύρος επιδότησης καυσίμων – Αναλυτικά όσα ανακοίνωσε το οικονομικό επιτελείο. Τα πλαίσιο μέτρων για τον νέο κύκλο της επιδότησης στα καύσιμα (Fuel Pass 2) εξειδίκευσαν το μεσημέρι της Τρίτης οι Χρήστος Σταϊκούρας και Θεόδωρος Σκυλακάκης, μετά τις σχετικές ανακοινώσεις του πρωθυπουργού, νωρίτερα, στο υπουργικό συμβούλιο. Πέρα από το γεγονός ότι το Fuel Pass θα είναι […]\nΕΠΕΣΕ Η ΑΥΛΑΙΑ ΤΟΥ 5ου ΚΥΠΕΛΛΟΥ ΠΟΔΟΣΦΑΙΡΟΥ ΔΙΚΗΓΟΡΙΚΩΝ ΣΥΛΛΟΓΩΝ\nΜε απόλυτη επιτυχία πραγματοποιήθηκε η τελική φάση του 5ου Πανελληνίου Κυπέλλου Ποδοσφαίρου Δικηγορικών Συλλόγων, στην περιφέρεια του Πρωτοδικείου Εδεσσας. Την Παρασκευή 17/6/2022 πραγματοποιήθηκαν οι ημιτελικοί αγώνες. Στο γήπεδο Εδεσσας «Φόρης Γεντζής», η ομάδα της Χαλκίδας επικράτησε των Δικηγόρων Πέλλας με σκορ 4-0, ενώ στο γήπεδο της Σκύδρας η ομάδα του ΑΡ.Μ.Α. Θεσσαλονίκης επικράτησε του Δράκοντα […]\nΣυνάντηση μελών και φίλων της Οργάνωσης Μελών ΣΥΡΙΖΑ-ΠΣ Γιαννιτσών Φιλίππειο 24 Ιουνίου στις 9.00μ.μ.\nΟι πρόσφατες εσωκομματικές εκλογές έδειξαν την ανάγκη του ελληνικού λαού για Πολιτική Αλλαγή στον τόπο. Η μεγάλη συμμετοχή και η εντυπωσιακή εγγραφή νέων μελών στις τοπικές οργανώσεις σε όλη τη χώρα έδειξε την ανάγκη του κόσμου για δικαιοσύνη, αλήθεια, αλληλεγγύη και ανθρωπιά. Γιατί αυτό είναι ο ΣΥΡΙΖΑ-ΠΣ. Είμαστε όλοι εμείς. Παλιά και νέα μέλη, αλλά […]


Το μήνυμα της Α. Μάνου για το συλλαλητήριο: «Εγκληματική επιλογή η Συμφωνία των Πρεσπών - Οι ρίζες μας είναι βαθιές»\nΤο μήνυμα της Α. Μάνου για το συλλαλητήριο: «Εγκληματική επιλογή η Συμφωνία των Πρεσπών – Οι ρίζες μας είναι βαθιές»\nΔήλωση-μήνυμα για το μεγάλο συλλαλητήριο στο Σύνταγμα για τη Μακεδονία έστειλε η Αφροδίτη Μάνου μέσα από τη σελίδα της στο Facebook λίγες ώρες πριν να βρεθεί στην εξέδρα των ομιλητών στις 14:00 το μεσημέρι.\nΗ τραγουδίστρια επαναλαμβάνει ότι θα πρέπει να αποφασίσει ο ελληνικός λαός «για ένα τόσο σημαντικό Εθνικό Θέμα».\nΧαρακτηρίζει «εγκληματική επιλογή» τη Συμφωνία των Πρεσπών και απαντά με τις φράσεις «οι ρίζες μας είναι βαθιές. Θα αντέξουμε» σε όσους επιτίθενται στους συμμετέχοντες στο συλλαλητήριο για τη Μακεδονία.\nΗ δήλωση της Αφροδιτής Μάνου:\n«Στηρίζω το συλλαλητήριο της Κυριακής για τη Μακεδονία και τη Δημοκρατία. Ανεπιφύλακτα και με όλες μου τις δυνάμεις.\nΚάλεσα και καλώ τους προσωπικούς μου φίλους και στενούς συνεργάτες καλλιτέχνες να υπογράψουν το κείμενο της Επιτροπής για Δημοψήφισμα σχετικά με τη Συμφωνία των Πρεσπών, γιατί πιστεύω ότι για ένα τόσο σημαντικό Εθνικό Θέμα, πρέπει να αποφασίσει ο ελληνικός λαός.\nΑνταποκρίθηκαν οι περισσότεροι χωρίς ενδοιασμό, γιατί το κάλεσμα αυτό δεν είναι δικό μου και καμιάς επιτροπής. «Ο Ελύτης, ο Γκάτσος, ο μέγας Σεφέρης, οι ποιητές, οι\nποιητές και τόσοι άλλοι». Ο Ρίτσος. Ο Τσαρούχης,ο Φασσιανός, ο Μίκης, ο Μάνος Χατζιδάκις, η Μελίνα, ο Σταύρος Ξαρχάκος κι ο Γιάννης Μαρκόπουλος. Ο Νίκος\nΓαβριήλ Πεντζίκης. Αυτοί «φταίνε» για όλους μας. Αυτοί φυτέψανε το σπόρο μέσα μας και σημαδέψαν τη ζωή μας με την ανάσα τους. Αυτοί μάς γαλούχησαν με τις αξίες τους.\nΑν σκεφτόντουσαν να στηριχτούν επάνω μας πριν προχωρήσουν σε αμετάκλητες εγκληματικές επιλογές, θα βοηθούσαμε με όλη μας την ψυχή. Που είναι μεγάλη και ελληνική.\nΝέο Ψυχικό, 19 Ιανουαρίου 2019»\nΗ δήλωση που μου ζητήθηκε και έγραψα για διάφοραμέσα ενημέρωσης, είναι η εξής:Στηρίζω το συλλαλητήριο της Κυριακής…\nGepostet von Afroditi Manou am Samstag, 19. Januar 2019


Πλήρως αδιάφορος και το πλήρωσε - Age Of Basketball\nHome / ΕΥΡΩΛΙΓΚΑ / Πλήρως αδιάφορος και το πλήρωσε\n22 February 2012\tΕΥΡΩΛΙΓΚΑ Leave a comment\nΟ Ολυμπιακός εμφανίστηκε παντελώς αδιάφορος στη Μόσχα και, μοιραία, υπέστη βαριά ήττα από την ΤΣΣΚΑ με 96-64 για την 5η αγωνιστική του Top-16 της Ευρωλίγκας. Οι «ερυθρόλευκοι» επί της ουσίας δεν έχασαν τίποτα, αφού το ματς ήταν αδιάφορο βαθμολογικά και όλα τα λεφτά είναι ο αγώνας της ερχόμενης εβδομάδας με τη Γαλατασαράι στο ΣΕΦ.\nΜοναδικό μελανό σημείο που μένει από τον αγώνα το -32, που αποτελεί την πιο βαριά ήττα του Ολυμπιακού στην Ευρωλίγκα από τις 9 Δεκεμβρίου του 2004 και το -51 (59-110) στο ΣΕΦ από την Εφές.\nΟ Ολυμπιακός μπήκε στον αγώνα δείχνοντας νωθρός, αδιάφορος, χαλαρός και χωρίς διάθεση στην άμυνα. Απ’ την άλλη, η ΤΣΣΚΑ μπήκε στο ματς με… 10/10 τρίποντα και καθάρισε τον αγώνα πάρα πολύ νωρίς. Οι Ρώσοι ήταν διαστημικοί στο πρώτο μέρος, έκαναν ό,τι ήθελαν στο παρκέ και ως το ημίχρονο είχαν χτίσει διαφορά μεγαλύτερη των 25 πόντων.\nΤο πρώτο τρίλεπτο του αγώνα ήταν χαρακτηριστικό: ο Ολυμπιακός πήρε την μπάλα 3 φορές, έκανε συνολικά 7 επιθέσεις (απ’ τα επιθετικά ριμπάουντ) και δεν έβαλε ούτε έναν πόντο. Απ’ την άλλη, οι Ρώσοι έκαναν 5 επιθέσεις και είχαν 4/5 σουτ για να ξεκινήσει το ματς με 10-0. Από εκεί και πέρα δεν υπήρχε επιστροφή για τον Ολυμπιακό.\nΟ Ντόρσεϊ μείωσε σε 10-4 και ο Σπανούλης σε 13-6 με βολές, αλλά το τρίποντο του Τεόντοσιτς πήγε το ματς στο 16-6 για να κάνει ο Βορόντσεβιτς το 20-8 στο 8ο λεπτό. Το δεκάλεπτο τελείωσε με τον Σβεντ να πετυχαίνει το 5ο τρίποντο της ΤΣΣΚΑ για να γράψει το 30-16 με την ΤΣΣΚΑ να πηγαίνει στο +19 στο δεύτερο δεκάλεπτο, 35-16 από τον Λαβρίνοβιτς.\nΠρώτη φορά στους 20 πόντους η διαφορά πήγε στο 38-18 από το 6ο τρίποντο της ΤΣΣΚΑ με τον Σβεντ στο 12ο λεπτό. Ο Ολυμπιακός φαινόταν σα να έχει ήδη παρατήσει τον αγώνα, οι Ρώσοι με τρία ακόμα τρίποντα έγραψαν το 47-20, ενώ όταν ήρθε το πρώτο άστοχο στο 26ο λεπτό το σκορ ήταν στο 47-22 και το ματς έμοιαζε ήδη με φιλικό αγώνα. Ο Τεόντοσιτς έκανε το 52-23 για να τελειώσει το ημίχρονο στο 54-26 για την ΤΣΣΚΑ απέναντι σε έναν Ολυμπιακό που δεν μπορούσε πια να βρει ρυθμό όσο κι αν το πάλευε.\nΤο δεύτερο ημίχρονο ήταν πιο χαλαρό, οι Ρώσοι έλεγχαν τον αγώνα με το ματς να κυλάει ήρεμα και χωρίς ιδιαίτερες εντάσεις και απρόοπτα. Η διαφορά πέρασε τους 30 πόντους στο λέι απ του Τεόντοσιτς στο 23ο λεπτό στο 60-29, με τον Πελεκάνο να μειώνει σε 62-34 και τον Σλούκα σε 64-39 στο 26ο λεπτό. Η διαφορά ανέβηκε και πάλι στους 30 από τον Σβεντ, για να κάνει ο Λαβρίνοβιτς το 72-39 μπαίνοντας στο 30ο λεπτό.\nΠέντε πόντοι του Γκεσεβίτσιους και δύο του Πελεκάνου μείωσαν προσωρινά σε 72-46, αλλά γρήγορα η διαφορά ήταν και πάλι στους 30 πόντους, με τον Ολυμπιακό να μην μπορεί να μειώσει κάτω από τους 26 και την ΤΣΣΚΑ να φτάνει στο 86-52 με τον Πονκρασόφ, τη μεγαλύτερη διαφορά της στο ματς, στο δρόμο για το τελικό 96-64 που έγραψε ο Βορόνοφ.\nΧαρακτηριστικό της χαλαρότητας της «ερυθρόλευκης» άμυνας το γεγονός ότι η ΤΣΣΚΑ έβαλε 23 καλάθια με λέι απ ή κάρφωμα στον αγώνα, 23 από τα συνολικά 25 εύστοχα δίποντά της (25/33), δηλαδή, στο ματς ήταν εξ επαφής. Οι Ρώσοι είχαν (προφανώς… με 23 λέι απ) 76% στα δίποντα (49% ο Ολυμπιακός) και 65% στα τρίποντα με 13/20, ξεκινώντας με 11/12 (17% ο Ολυμπιακός με 17%).\nΤα ριμπάουντ ήταν 29-24, αλλά ουσιαστικά ο Ολυμπιακός τα κέρδισε, αφού τα επιθετικά ήταν 4-13, στις ασίστ υπήρχε τεράστια διαφορά, 24-7, τα κλεψίματα 10-6 και τα λάθη 16-16.\nΟ Ολυμπιακός ουσιαστικά δεν είχε διασωθέντες, με τους Σπανούλη, Ντόρσεϊ και Σλούκα να είναι αναλογικά πιο ενεργοί, συν του Πελεκάνο και Μάντζαρη.\nΤα σημαντικά για τον Ολυμπιακό την ερχόμενη εβδομάδα όταν στο ΣΕΦ θα παίξει την πρόκριση απέναντι στη Γαλατασαράι. Αν κερδίσει τότε θα προκριθεί στα προημιτελικά, αν χάσει θα μείνει εκτός. Η ΤΣΣΚΑ προκρίθηκε ήδη στα νοκ άουτ, κλειδώνοντας, μάλιστα, την 1η θέση του ομίλου.\nΤΣΣΚΑ Μόσχας (Καζλάουσκας): Τεόντοσιτς 14 (4τρ. 4ασ.), Λαβρίνοβιτς 12 (1τρ. 5ρ. 4κλ.), Σισκάουσκας 8 (2), Κρστιτς 6 (3ρ.), Κιριλένκο 11 (1τρ. 7ρ.), Βορόνοφ 4, Βορόντσεβιτς 15 (3τρ. 3ρ.), Σβεντ 10 (2τρ. 5ασ.), Καούν 2, Χριάπα 2 (3ασ.), Πονκρασόφ 10, Γκόρντον 2 (3ρ. 6ασ.).\nΟλυμπιακός (Ίβκοβιτς): Χάινς 5, Άντιτς 7 (4κ.φ.), Σπανούλης 12 (6κ.φ.), Ντόρσεϊ 5 (6ρ.), Πελεκάνος 7, Παπαδόπουλος, Γκεσεβίτσιους 7 (1), Γλυνιαδάκης 6, Παπανικολάου 2 (3ρ.), Μάντζαρης 6 (2), Σλούκας 7 (4κ.φ.), Λο.


Αεροπορικά από Παρίσι Μπωβαί για Στοκχόλμη Μπρόμνα από 239 € | Skyscanner\nΑεροπορικά από Παρίσι Μπωβαί για Στοκχόλμη Μπρόμνα\nΣτοιχεία πτήσης Παρίσι Μπωβαί για Στοκχόλμη Μπρόμνα\nΠοια είναι η καλύτερη τιμή για μετ' επιστροφής πτήση από Παρίσι Μπωβαί προς Στοκχόλμη Μπρόμνα;\nΗ καλύτερη τιμή που βρήκαμε στην Skyscanner για αεροπορικό εισιτήριο από Παρίσι Μπωβαί προς Στοκχόλμη Μπρόμνα είναι 239 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Παρίσι Μπωβαί προς Στοκχόλμη Μπρόμνα;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Παρίσι Μπωβαί προς Στοκχόλμη Μπρόμνα.


Η ιστορική υποδοχή της νέας ιεράς εικόνας στην Ιερά Μονή Παναγίας Βαρνακόβης | Σημεία Καιρών\nΤο ιστορικό μοναστήρι του 11ου αιώνα υπέστη ολοκληρωτική καταστροφή έπειτα από 2 πυρκαϊές (2017-2020) την τελευταία πενταετία, με αποτέλεσμα να καεί και η θαυματουργή εικόνα της Παναγίας.\nΟ Σεβ. Ποιμενάρχης μας κ. Θεόκτιστος, ο στοργικός Πατέρας της Εκκλησίας της Φωκίδος, που αγαπά, αγωνιά και φροντίζει όλα τα μοναστήρια της δικαιοδοσίας του, μετά την δεύτερη πυρκαϊά, σε δηλώσεις του είχε τονίσει πως το εικόνισμα της Παναγίας θα φτιαχτεί και πάλι. Ο ίδιος θα έκανε κάθε τι, ώστε να φτιαχτεί μια νέα εικόνα ακριβές αντίγραφο της παλαιάς εικόνας, που και πάλι θα κοσμεί και θα προστατεύει την Ιερά Μονή.\nΤο Σάββατο 14 Αυγούστου 2021, το πολυπόθητο γεγονός που είχε αναγγείλει ο σεπτός Ποιμενάρχης μας για την νέα εικόνα της Παναγίας της Βαρνακόβης, έλαβε σάρκα και οστά. Παραμονή της εορτής της Παναγίας μας που εορτάζει και η Ιερά Μονή Παναγίας Βαρνακόβης, ο Σεβ. Ποιμενάρχης μας κ. Θεόκτιστος με προσκεκλημένο τον Σεβ. Μητροπολίτη Κρήνης κ. Κύριλλο, υπέρτιμο και έξαρχο Ιωνίας, του πάνσεπτου Οικουμενικού Θρόνου, υποδέχθησαν την νέα εικόνα της Παναγίας με συγκίνηση και δέος.\nΤο γεγονός αυτό, πλέον καταγράφεται στην ιστορική πορεία της Ιεράς Μονής των Παλαιολόγων. Κληρικοί, μοναστικές αδελφότητες, άρχοντες και χιλιάδες κόσμου παρευρέθηκαν πλησίον των Αρχιερέων για να υποδεχθούν με δάκρυα στα μάτια την νέα εικόνα της Παναγίας μας.\nΟ Σεβ. Ποιμενάρχης μας, για την άρτια διεξαγωγή της υποδοχής, όρισε ως τελετάρχη τον Πρωτοσύγκελλο της Ιεράς Μητροπόλεως Αρχιμ. Νεκτάριο Μουλατσιώτη. Την ιερά εικόνα προσκόμισαν δύο ιερομόναχοι από το Ιερό Ησυχαστήριο Αγίων Αυγουστίνου Ιππώνος και Σεραφείμ του Σάρωφ Τρικόρφου Φωκίδος, το οποίο είναι χτισμένο σε κτήματα που ανήκαν παλαιότερα στην Ιερά Μονή Παναγίας Βαρνακόβης.\nΣτο ιστορικό αυτό γεγονός, το παρόν έδωσαν αρκετοί από τους κληρικούς της Ιεράς Μητροπόλεώς μας, ο Πρωτοπρεσβύτερος του Οικουμενικού Θρόνου Αθανάσιος Μελισσάρης, η Καθηγουμένη Γερόντισσα Μόνικα μοναχή από την Ιερά Μονή Αγίων Νεκταρίου και Φανουρίου Δωρίδος μαζί με τη συνοδεία της, ο Αντιπεριφερειάρχης Φωκίδος κ. Γεώργιος Δελμούζος, ο Δήμαρχος Δωρίδος κ. Γεώργιος Καπετζώνης, Δημοτικοί Σύμβουλοι, ο Διευθυντής Αστυνομίας Φωκίδος, ο Διευθυντής Α.Τ. Ευπαλίου, καθώς και ο κατασκευαστής του ασημένιου «πουκάμισου» της ιεράς εικόνας Ευάγγελος Μπακατσούλας από τα Ιωάννινα.\nΜε πομπή η ιερά εικόνα οδηγήθηκε στο εσωτερικό της Ιεράς Μονής όπου τοποθετήθηκε σε ειδικό προσκυνητάρι. Έπειτα ακολούθησε ο πανηγυρικός Αρχιερατικός Εσπερινός, προεξάρχοντος του Σεβ. Μητροπολίτου Κρήνης κ. Κυρίλλου. Κατά την διάρκεια του Εσπερινού χιλιάδες πιστοί προσκυνούσαν την νέα εικόνα της Παναγίας.\nΤέλος κατά τη διάρκεια του Εσπερινού μίλησε στον κόσμο για την εορτή της Παναγίας μας ο Σεβ. Ποιμενάρχης μας, καθώς και για το χρονικό περί της κατασκευής της νέας εικόνας της Παναγίας της Βαρνακόβης. Ευχαρίστησε δε ιδιαιτέρως τον κ. Αθανάσιο Μαρτίνο, ο οποίος κάλυψε όλα τα έξοδα της νέας εικόνας της Θεοτόκου.


Πού να εξορμήσετε την Καθαρά Δευτέρα\nΚι αν ακόμα δεν έχετε σχεδιάσει την εξόρμηση σας στους κάμπους και τα λιβάδια της Κύπρου, δήμοι και κοινότητες έχουν ήδη φροντίσει για εσάς.\nΟ Δήμος Αγλατζιάς σας προσκαλεί στο Πάρκο Αγίου Γεωργίου Αθαλάσσας. Σας υπόσχεται μία μέρα γεμάτη διασκέδαση, αφού εκεί θα βρίσκεται ο Μιχάλης Τερλικκάς και η Μουσική Παρέα «Μούσα», το μουσικό σχήμα ΕΛΔΥΚ και ο Λαογραφικός Όμιλος Αγλατζιά.\nΟ Δήμος Γερμασόγειας θα διοργανώσει εκδήλωση για το κόψιμο της μούττης της Σαρακοστής, στο πάρκο των Κυνηγών, που βρίσκεται στην οδό Ποταμιάς (δίπλα από το γήπεδο με τον πλαστικό χλοοτάπητα), στη Γερμασόγεια.\nΗ εκδήλωση θα περιλαμβάνει μουσική από DJ, τσατιστά, και χορούς από τον Πολιτιστικό Όμιλο Γερμασόγειας.\nΣτους παρευρισκόμενους θα προσφερθεί δωρεάν φασολάδα, και θα διατεθούν για χρήση τραπέζια, καρέκλες και οι φουκούδες του Δήμου.\nΟ Δήμος Λακατάμιας σας προσκαλεί σε μία ευχάριστη και διασκεδαστική Καθαρά Δευτέρα στο Γραμμικό Πάρκο Πεδιαίου. Εκεί θα σας περιμένει ο Λαογραφικός Όμιλος του Δήμου Λακατάμια με χορό, τραγούδι και διαγωνισμό τσιατιστών. Ο Δήμος αναβιώνει παραδοσιακά παιχνίδια, πέταγμα χαρταετού ενώ α προσφέρει δωρεάν κρασί και εδέσματα.\nΟ Δήμος Αθηένου θα σας περιμένει στο εξωκλήσι του Αρχαγγέλου Μιχαήλ. Παραδοσιακοί χοροί από Δημοτικό Πολιτιστικό Όμιλο Αθηένου και από τον Πολιτιστικό Όμιλο Μάλλουρα φροντίζουν για την διασκέδαση σας. Καθ’ όλη την διάρκεια της ημέρας θα προσφέρεται κρασί και ξηροί καρποί, ενώ δεν θα λείπουν τα παραδοσιακά παιχνίδια και το πέταγμα του χαρταετού.\nΟ Δήμος Λάρνακας σας προσκαλεί στην εκδήλωση της Καθαράς Δευτέρας με μουσικοχορευτικό πρόγραμμα και τσιαττιστά από τον Πολιτιστικό Όμιλο ΑΡΑΔΙΠΠΟΣ – ΚΑΡΟΤΣΕΡΗΣ.\nΟ Δήμος Δερύνειας και φέτος η Καθαρά Δευτέρα 11.3.2019, θα γιορταστεί στην Εκκλησία Αγίας Μαρίνας στη Νεκρή Ζώνη από τις 9:00π.μ. μέχρι τις 5:00μ.μ., μετά από έγκριση του αιτήματός του προς τα Ηνωμένα Έθνη. Ο Δήμος Δερύνειας αναμένει αυξημένη παρουσία αρκετών επισκεπτών στη Νεκρή Ζώνη λόγω και της υπερχείλισης του φράγματος της Δερύνειας, το οποίο βρίσκεται πίσω από την Εκκλησία της Αγίας Μαρίνας και δίπλα από την κατεχόμενη παραλία της Δερύνειας. Η Εκκλησία της Αγίας Μαρίνας θα παραμείνει ανοικτή για προσκύνημα, ενώ οι εκδρομείς θα έχουν την ευκαιρία να χαρούν και να απολαύσουν τη φύση και το υπέροχο θέαμα από το φράγμα της Αγίας Μαρίνας.\nΟ Δήμος Γερίου και η Άντρη Καραντώνη με το μουσικό σχήμα Μιχάλη Χατζημιχαήλ σας περιμένουν στο πάρκο Αγίου Χαραλάμπους με παραδοσιακά εδέσματα και διαγωνισμού παραδοσιακών παιχνιδιών.\nΤο Κοινοτικό Συμβούλιο Βορόκληνης – Ορόκλινης σας περιμένει στο ύψωμα του Προφήτη Ηλία. Στον ήδη διαμορφωμένο εκδρομικό χώρο και παιδότοπο θα υπάρχουν οι ανέσεις, όπως πόσιμο νερό, τραπέζια, καρέκλες και χώροι υγιεινής. Θα σας συνοδεύει επίσης μουσική από DJ.\nΤο Κοινοτικό Συμβούλιο Λάνιας σας προσκαλεί στο κοινοτικό πάρκο, όπου σας κερνά λαγάνες και κρασί.\nΌσοι θα βρίσκεστε κοντά στον Άγιο Θεόδωρο, στο Κοινοτικό Γήπεδο, θα δίνονται δωρεάν εδέσματα της ημέρας όπως λαγάνα, χόρτα, ταραμά, ταχίνι, παντζάρια κ.α. Για όσους επιθυμούν να εμπλουτίσουν το τραπέζι της ημέρας θα υπάρχει ενδεδειγμένος χώρος ψησίματος άλλων εδεσμάτων. Θα προσφέρεται επίσης άφθνο ποτό σε χαμηλές τιμές από τον Αθλητικό Όμιλο Θύελλα, ενώ για την ψυχαγωγία σας θα αναλάβει ο Λαογραφικός Όμιλος Παντάσχοινος.\nΚαθαρά Δευτέρα στην ωραία Λόφου!\nΗ Λόφου σας περιμένει με χαρά να κόψετε μαζί ,όπως κάθε χρόνο ,την «μούττη» της Σαρακοστής, στον πανέμορφο εκδρομικό χώρο στο ξωκλήσι του Προφήτη Ηλία. Με πλούσιο σαρακοστιανό μπουφέ από το Πισιάρας Catering! Θα προσφέρεται επίσης δωρεάν κρασί από τη Λόφου. Θα υπάρχουν παιχνίδια για τους μικρούς μας φίλους και διαγωνισμός χαρταετού! Στον χώρο θα υπάρχουν διάφορα περίπτερα (ποτά , λουκουμάδες ,παγωτό κ.ά). Όποιος επιθυμεί μπορεί να ψήσει στον χώρο!


G.Friedman: Η επικείμενη κρίση θα τινάξει στον αέρα το σύστημα! | Mikrometoxos.gr\nG.Friedman: Η επικείμενη κρίση θα τινάξει στον αέρα το σύστημα!\n05.06.2016 00:07 FRIEDMAN: A crisis is brewing that will tear the global system apart\nΗ επικείμενη κρίση θα τινάξει στον αέρα το παγκόσμιο σύστημα προειδοποιεί o George Friedman, ιδρυτής και πρόεδρος του ινστιτούτου Geopolitical Futures.\nΌπως χαρακτηριστικά επισημαίνει το παγκόσμιο σύστημα έχει φτάσει σε οριακό σημείο, καθώς η πίεση που έχει δημιουργηθεί τα τελευταία χρόνια και τους τελευταίους μήνες έχει αρχίσει να το διαλύει.\nΑπό το 1991 έως το 2008 η κοινή πεποίθηση ήταν ότι οι περισσότερες εξαγωγές κάνουν μια οικονομία ισχυρότερη.\nΑυτό ίσχυε ως το 2008, αναφέρει ο Friedman, προσθέτοντας, ωστόσο, πως οι εξαγωγές είναι τόσο δυνατές, όσο και η όρεξη και η δυνατότητα των εισαγωγέων τους να τα αγοράσουν. «Όταν η ζήτηση υποχωρεί, αυτό που κάποτε ήταν πλεονέκτημα καθίσταται αδυναμία», τονίζει ο Friedman.\nΗ οικονομική κρίση του 2008, την οποία ακολούθησαν οι υφέσεις σε Ευρώπη και ΗΠΑ, ήταν ένα βήμα προς την κατεύθυνση της αλλαγής, σύμφωνα με τον αναλυτή. Ο Friedman αναφέρεται ειδικότερα σε τρεις χώρες: την Κίνα, τη Σαουδική Αραβία και τη Γερμανία.\nΣύμφωνα με τον Friedman η Κίνα χτυπήθηκε πρώτη…Η αδύναμη ζήτηση χτύπησε την ικανότητα της Κίνας να εξάγει αρκετά ώστε να συγκρατεί την ταχεία ανάπτυξη της οικονομίας της, η οποία στηριζόταν στις τεράστιες εισροές ρευστού.\nΟι παραγωγοί μεταλλευμάτων δε θέλησαν να δεχτούν ότι η ζήτηση για κινεζικά βιομηχανικά προϊόντα κορέστηκε, με την ψευδαίσθησή τους να κρατά τις τιμές των εμπορευμάτων σε υψηλές τιμές, έως του πλέον δε μπορούσαν παρά να αποδεχτούν ότι η βιομηχανική παραγωγή της Κίνας δε θα χρειαζόταν τόσο υψηλή παραγωγή μεταλλευμάτων.\nΑυτή η ψευδαίσθηση είχε κρατήσει σε υψηλό επίπεδο τόσο τις τιμές, όσο και τις… ελπίδες για το πετρέλαιο, ωστόσο μαζί με την επιστροφή του ρεαλισμού, κατέρρευσαν οι τιμές του πετρελαίου και των μεταλλευμάτων. Πλέον, η Κίνα πρέπει να βρει έναν τρόπο να απεξαρτηθεί από τις εξαγωγές και να στηρίξει την ανάπτυξή της σε ένα διαφορετικό μοντέλο.\nΣαουδική Αραβία Saudi Arabian Deputy Crown Prince Mohammed bin Salman attends a summit of Arab and Latin American leaders in Riyadh, Saudi Arabia.\nΣύμφωνα με τον Friedman η Σαουδική Αραβία απομακρύνεται από το μοντέλο της οικονομικής ανάπτυξης που βασίζεται στο πετρέλαιο…Η Σαουδική Αραβία ανακοίνωσε πρόσφατα ότι εξετάζει την πώληση μεριδίου της Saudi Aramco μέσω IPO. Η Saudi Aramco είναι από τα πιο πολύτιμα asset της χώρας, ενώ έχει ταυτιστεί με το οικονομικό μοντέλο και το γεωπολιτικό στάτους της χώρας.\nΕίχε μάλιστα κρατικοποιηθεί πλήρως το 1980 από μια κυβέρνηση που «κολυμπούσε» στα πετροδολάρια, λόγω των τεράστιων ανατιμήσεων στις τιμές του πετρελαίου.Η εθνικοποίηση της Aramco αποτελούσε θρίαμβο για τη Σαουδική Αραβία για δύο λόγους: –\nα. Τοποθετούσε τη χώρα σε ηγετική θέση για τον αραβικό κόσμο.\nβ. Καθιστούσε τη χώρα μοναδικό ιδιοκτήτη του βασικού αγαθού της, απεξαρτώντας την από την Ευρώπη και τις ΗΠΑ.\nΗ πρόθεση της Σαουδικής Αραβίας να ιδιωτικοποιήσει μέρος της Aramco αποδεικνύει, από την άλλη, πως:\nα. Η χώρα χρειάζεται λεφτά.\nβ. Η χώρα δεν επιθυμεί όλα τα assets της να συνδέονται με το πετρέλαιο, ειδικότερα αν οι πετρελαϊκές τιμές παραμείνουν σε χαμηλό επίπεδο, κάτι που ταυτόχρονα απηχεί την απόφαση της κυβέρνησης της χώρας να απομακρυνθεί από το οικονομικό μοντέλο που βασίζεται στο πετρέλαιο.\nΣύμφωνα με τον Friedman, η επόμενη που θα δεχτεί το χτύπημα είναι η Γερμανία… Η Γερμανία είναι η τέταρτη μεγαλύτερη οικονομία του κόσμου και το 50% του ΑΕΠ της προέρχεται από τις εξαγωγές, εκ των οποίων το 50% κατευθύνεται στην Ευρώπη και το υπόλοιπο 50% στον υπόλοιπο κόσμο. Η Γερμανία, τονίζει ο Friedman, είναι ακόμα πιο εξαρτημένη από τις εξαγωγές από ό,τι η Κίνα.\nΠρος το παρόν η οικονομική ανάπτυξη της Γερμανίας έχει επιβραδύνει, αλλά δεν έχει αντιστραφεί, σημειώνει ο Friedman, διατυπώνοντας την εκτίμηση ότι αυτό αποτελεί ισχυρή ένδειξη ότι η ιστορία δεν έχει τελειώσει με τις Κίνα και Σαουδική Αραβία. Υπάρχουν ακόμα εξαγωγικές δυνάμεις που δεν έχουν αντιμετωπίσει την κρίση και η Γερμανία ξεχωρίζει από αυτές.\nΚαι όταν η Γερμανία χτυπηθεί, τότε οι επιπτώσεις θα είναι πολύ σημαντικότερες από ό,τι στην περίπτωση της Κίνας και της Σαουδικής Αραβίας. Η Γερμανία βρίσκεται ενώπιον μιας αναπόφευκτης κρίσης και όταν η καταιγίδα ξεκινήσει, κεραυνοί θα πέσουν τόσο στις ΗΠΑ, όσο και σε όλο τον κόσμο.


Σπουδαία νίκη μέσα στο «Λευκόθεο» | Sportime\nΣπουδαία νίκη μέσα στο «Λευκόθεο»\nΕκρηκτικό ξεκίνημα για τον Green Air Παφιακό που αιφνιδίασε το ΑΠΟΕΛ και προηγήθηκε 01-06. Οι «γαλαζοκίτρινοι» προσπάθησαν να επανέλθουν, αλλά οι Παφίτες ήταν μπροστά 09-14. Η ομάδα του Αντώνη Κωνσταντίνου είχε τον πρώτο λόγο 13-19 παρά την προσπάθεια των παικτών του Χριστοφόρου. Ο Green Air Παφιακός ένιωθε άνετα με την υπέρ του διαφορά, για να επιβληθεί 19-25 σε 32’ γράφοντας το 0-1 σετ.\nΤο δεύτερο σετ είχε διαφορετικά δεδομένα αφού το ΑΠΟΕΛ μπήκε καλύτερα και οι δυο ομάδες ήταν ισοδύναμες άνκαι ο Green Air Παφιακός έδειχνε να έχει πιο σίγουρες επιλογές 04-07. Οι Παφίτες φάνηκε να κυριαρχούν και προηγήθηκαν 07-13. Τα δεδομένα δεν διαφοροποιήθηκαν αφού οι «μπλε» κυριαρχούσαν 11-16 και στη συνέχεια 13-18. Εντυπωσιακός ο Green Air Παφιακός ξέφυγε με 10 πόντους για να κερδίσει άνετα με 15-25 σε 27’ και να γίνει το 0-2 σετ.\nΟ Green Air Παφιακός είχε τρομερή ψυχολογία και προηγήθηκε 04-06. Το ΑΠΟΕΛ σταδιακά μπήκε στον ρυθμό του αγώνα και οι δυο ομάδες συμβάδιζαν στο σκορ 18-18. Το τρίτο σετ «μύρισε» ντέρμπι με τον Green Air Παφιακό να προηγείται 23-24 και στο τέλος να παίρνει ακόμα ένα πόντο και να κερδίζει 23-25 σε 32’ και το ντέρμπι της 3ης αγωνιστικής με 0-3 σετ.\nΑΠΟΕΛ(Γ.ΧΡΙΣΤΟΦΟΡΟΥ):Kασαμπαλής, Juarez, Velitckovic, Γεωργίου, Ευσταθίου, Χρυσοστόμου – Λίμπερο: Παντελή.\nGreen Air ΠΑΦΙΑΚΟΣ (ΑΝΤ. ΚΩΝΣΤΑΝΤΙΝΟΥ): Oικονομίδης, Caetano, Shvalev, Knezevic, Verissimo, Παφίτης – Λίμπερο: Παπαχριστοδούλου.


Τα όπλα της πολύνεκρης σύγκρουσης Ινδών και Κινέζων στρατιωτών στα Ιμαλάια – Polis Media\nΔεν είναι η πρώτη φορά που οι δύο χώρες- πυρηνικές δυνάμεις και οι δύο- συγκρούονται χωρίς «κανονικά» όπλα στα σύνορα. Ινδία και Κίνα έχουν ιστορικό αναμετρήσεων και διεκδικήσεων κατά μήκος της ανεπαρκώς καθορισμένης Γραμμής Ελέγχου που χωρίζει τις δύο πλευρές, μήκους 3.440 χλμ. Τα τελευταία πυρά στα σύνορα έλαβαν χώρα το 1975, όταν τέσσερις Ινδοί στρατιώτες σκοτώθηκαν σε πέρασμα στο Αρουναχάλ Πραντές. Η σύγκρουση έχει περιγραφεί τόσο ως ενέδρα όσο και ως ατύχημα. Ωστόσο έκτοτε δεν έχουν πέσει πυροβολισμοί, λόγω διμερούς συμφωνίας του 1996 βάσει της οποίας «καμία από τις δύο πλευρές δεν θα ανοίξει πυρ…προβεί σε επιχειρήσεις με εκρηκτικά ή κυνήγι με όπλα ή εκρηκτικά εντός δύο χιλιομέτρων από τη Γραμμή Ελέγχου». Παρόλα αυτά, τις τελευταίες εβδομάδες γίνονται συμπλοκές σώμα με σώμα.\nΟ μεγάλος περίπατος: Μια χαρά πάμε θα ακούσουμε για λίγο το μακρύ και το κοντό του καθενός και θα περάσει κι αυτό


ΜΠΟΡΕΙΤΕ ΝΑ…ΕΝΤΑΞΕΤΕ ΤΟ ΔΙΚΟ ΣΑΣ ΠΟΠ-ΚΟΡΝ..ΣΤΗ ΖΩΗ ΣΑΣ.. | Kosmaser's Weblog\n← ΠΙΣΤΙΣ..ΠΕΠΟΙΘΗΣΗ..ΔΕΝ ΕΙΝΑΙ ΤΟ ΙΔΙΟ..\nΜΕΓΑΣ ΚΑΝΩΝ .. →\nΜΠΟΡΕΙΤΕ ΝΑ…ΕΝΤΑΞΕΤΕ ΤΟ ΔΙΚΟ ΣΑΣ ΠΟΠ-ΚΟΡΝ..ΣΤΗ ΖΩΗ ΣΑΣ..\nPosted on Απρίλιος 8, 2019 by kosmaser\nΠριν 5 χρονια ειχα γραψει για το ποπ-κορν. https://kosmaser.wordpress.com/2014/06/20/\nΣημερα επανερχομαι γιατι μου το ζητησε ενας φιλος, ρωτωντας αν εχουμε συμπληρωματικες πληροφοριες. Λιγη ιστορια.\nTo καλαμπόκι το συνανταμε για πρώτη φορά 9.000 χρόνια πριν, εκεί που σήμερα είναι το Μεξικό.\nΟι αρχαιολόγοι μας βεβαιωνουν, ότι οι άνθρωποι γνωρίζουν γι αυτο χιλιάδες χρόνια πριν. Σήμερα, περίπου 500 εκατομμύρια τόνοι, καταναλώνονται από Αμερικανούς κάθε χρόνο, καθιστώντας το απ τα πλεον δημοφιλή τρόφιμα της Αμερικής.\nΤο Pop corn είναι ένας διαφορετικός τύπος καλαμποκιού, με την πίεση να αυξάνεται στο εσωτερικό και να «σκάει» όταν εκτίθεται σε θερμότητα. Κατ αρχας, το ποπ κορν είναι ένας ολόκληρος κόκκος, που περιέχει το ενδοσπέρμιο, το φύτρο και το πίτουρο, όπως συμβαίνει σε τρόφιμα ολικής άλεσης. Οντως ανηκει στα τρόφιμα ολικής άλεσης, και αυτή του η ιδιότητα καθιστά μοναδικο σε φυτικές ίνες αλλά και πολλά άλλα θρεπτικά συστατικά, όπως ας πουμε οι πολυφαινόλες, το μαγγάνιο, ο φώσφορος, το μαγνήσιο και οι βιταμίνες του συμπλέγματος Β και Ε.\nΤο Popcorn με τις φυτικές ίνες του, έχει συνδεθεί με οφέλη για την υγεία , αφου οι φυτικές ίνες μειώνουν τον κίνδυνο καρδιακων , παχυσαρκίας, αλλα και διαβήτη τύπου ΙΙ.\nΟι ίνες διατηρουν υγιές το γαστρεντερικό βελτιώνουν τη λειτουργία του πεπτικού ,και βοηθούν στην πρόληψη δυσκοιλιότητας .\nΟι φυτικές ίνες επιδρούν θετικά και στο αίσθημα του κορεσμού, κατατάσσοντας το ποπ κορν σε ένα χορταστικό σνακ, με αποτέλεσμα να βοηθα σε προγράμματα απώλειας βάρους.\nΗ ημερήσια πρόσληψη φυτικών ινών είναι 25-35γρ. και τα 100 γρ. ποπ κορν περιέχουν τα 13 γρ. απ αυτα, σχεδόν το 50% των ημερήσιων αναγκών .\nΠεριέχει ακομα πολυφαινόλες που βοηθούν στην προστασία των κυττάρων, από τις ελεύθερες ρίζες, και μειώνουν την πίεση του αίματος στα αγγεια.\nΕνα αξιοσημειωτο στοιχειο που χρεωνεται το ποπ κορν ειναι η δυνατότητά ρύθμισης και του σακχάρου του αίματος, αλλα και η μείωση της χοληστερόλης, η πρόληψη οστεοπόρωσης και πρόωρης γήρανσης.\nΑποφευγουμε τα προσυσκευασμένα ποπ κορν περιέχουν αρκετό βούτυρο και αλάτι. Ταυτόχρονα, γίνεται μεγάλη χρήση υδρογονωμένων ή μερικώς υδρογονωμένων ελαίων, τα οποία περιέχουν trans λιπαρά.\nΤο ποπ κορν έχει χαμηλή περιεκτικότητα σε θερμίδες και χαμηλή ενεργειακή πυκνότητα.\nΕίναι ολικής άλεσης τρόφιμο . Είναι φυσικά χαμηλό σε λιπαρά.Δεν περιέχει τεχνητά πρόσθετα ή συντηρητικά και δεν περιέχει ζάχαρη.Είναι πλούσιο σε πολυφαινόλες, βιταμίνες και μέταλλα.Εννοειται οτι ειναι νηστισιμο.\nΜπορεις να το φτιαξεις μονος σου ειναι απλουστατο. Γινεται ευκολα στο φουρνο μικροκυματων και σε χορταινει ευχαριστα και χωρις παραχωρησεις.\nΤο διαδικτυο ειναι γεματο απο προθυμους χρηστες που σου δειχνουν παραστατικα τον τροπο παρασκευης , οπως αυτος που ακολουθει, απ την συμπαθεστατη Ειρηνη του ΡΑΧΧΙ\nPosted in ΤΙ ΑΦΟΡΑ ΔΙΑΤΡΟΦΗ-ΠΕΨΗ-ΑΠΕΚΡΙΣΗ and tagged φτιαχνω δικο μου ποπ κορνη στο φουρνο μικροκυματων κοσμασερ, ΠΟΠ ΚΟΡΝ ευκολο χορταστικο πολυτιμο κοσμασερ. Bookmark the permalink.\nkosmaser | Απρίλιος 9, 2019 στο 12:57 μμ\nΗ Θετις, σωστα ανησυχει αν το καλαμποκι ειναι μεταλλαγμενο. Απο το 2015 η Ελλαδα ζητησε κι επετυχε να εξαιρεθουν ωρισμενες ποκιλιες απ τα υβριδια της Monsanto. Αρα οταν αγοραζετε καλαμποκι διαβαζετε την ετικετα.


10ο Ιστορικό Ράλλυ Ακρόπολις: Με μεγάλη επιτυχία ολοκληρώθηκε ο Τεχνικός Έλεγχος στην auteco. (06/05/11) | AUTECO\nΤα 161 οχήματα πέρασαν από τις γραμμές τεχνικού ελέγχου της auteco την Τετάρτη 4 και Πέμπτη 5 Μαΐου παρουσία των διοργανωτών της ΕΛΠΑ και των αγωνοδικών της FIA προκειμένου να λάβουν την συμμετοχή για τον αγώνα. Τα πληρώματα κατέφθαναν στον σταθμό της auteco επί της Λεωφόρου Αθηνών 107 από νωρίς το μεσημέρι της Τετάρτης ενώ η όλη διαδικασία του ελέγχου και για τα 161 οχήματα ολοκληρώθηκε την Πέμπτη νωρίς το απόγευμα.\nH auteco έλαβε τα συγχαρητήρια των διοργανωτών καθώς έμειναν καθόλα ευχαριστημένοι από την αρτιότητα των εγκαταστάσεων της, και του τρόπου λειτουργίας της.\nΗ auteco είναι ιδιαίτερα χαρούμενη που φιλοξένησε στους χώρους της ακόμα ένα αγωνιστικό γεγονός και εύχεται καλή επιτυχία σε όλους τους συμμετέχοντες του 10ου Ιστορικού Ράλλυ Ακρόπολις.


LA VALLETTA RELAIS (Μπέργκαμο, Ιταλία) - Κριτικές και σύγκριση τιμών - Tripadvisor\nΞενοδοχεία κοντά σε: La Valletta Relais\nLa Valletta Relais, Μπέργκαμο - Κριτικές\nΝο 2 από 33 ξενοδοχεία: Μπέργκαμο\nVia Castagneta 19 Citta' Alta, 24129 Μπέργκαμο Ιταλία\n#2 από 33 (Μπέργκαμο)\nΤο La Valletta Relais είναι μια εξαιρετική επιλογή για τους ταξιδιώτες που επισκέπτονται το Μπέργκαμο, προσφέροντας ένα ρομαντικό περιβάλλον καθώς και πολλές χρήσιμες παροχές που θα σας διευκολύνουν κατά τη διαμονή σας.\nΌσοι επισκέπτες θα ήθελαν να δουν με την ευκαιρία κάποια δημοφιλή μέρη του Μπέργκαμο, κοντά στο La Valletta Relais Hotel βρίσκονται μερικά γνωστά τουριστικά μέρη, π.χ. Palazzo della Ragione o Palazzo Vecchio (1,3 km) και Cappella Colleoni (1,4 km).\nΤα δωμάτια στο La Valletta Relais είναι άνετα και λειτουργικά, με τηλεόραση επίπεδης οθόνης, κλιματισμό και μίνι μπαρ, ενώ οι επισκέπτες μπορούν να χρησιμοποιήσουν το δωρεάν wifi.\nΤο ξενοδοχείο διαθέτει επίσης δωρεάν πρωινό για ένα ακόμα πιο ολοκληρωμένο ταξίδι. Αν φτάσετε στο La Valletta Relais Hotel με αμάξι, υπάρχει δωρεάν πάρκινγκ για τους επισκέπτες.\nΚατά την επίσκεψή σας στο Μπέργκαμο είναι ευκαιρία να δοκιμάσετε αγαπημένα τοπικά πιάτα με ντόνερ κεμπάπ σε εστιατόρια όπως τα Al sultan.\nΤο Μπέργκαμο είναι ένας καλός προορισμός για ταξιδιώτες που ενδιαφέρονται για κυβερνητικά κτίρια, π.χ. Casa della Libertà και Palazzo Frizzoni, που είναι σε βολική απόσταση από το La Valletta Relais Hotel.\nΝα περάσετε φανταστικά στο Μπέργκαμο!\nΟ/Η drdaytop έγραψε μια κριτική Σεπ 2016\nΚωνσταντινούπολη, Τουρκία44 συνεισφορές25 χρήσιμες ψήφοι\nΠολύ πολύ ωραίο μικρό ξενοδοχείο με μια όμορφη θέα. το προσωπικό ήταν πολύ ευγενικό και φιλικό. Το πρωινό ήταν πολύ ωραίο και μπορείτε να το πάρετε στην βεράντα, η οποία έχει πολύ ωραίο θέα. δεν εχουν παρκινγκ αλλά μπορείτε να παρκάρετε το αυτοκίνητο στο εξωτερικό. Τα δωμάτια είναι άνετα και πολύ καθαρό. Τα πάντα ήταν τέλεια!\nΟ/Η AG and KF έγραψε μια κριτική Ιουλ 2019\nDevon, England45 συνεισφορές45 χρήσιμες ψήφοι\nΜείναμε εδώ για 3 νύχτες πρόσφατα. Έχοντας κλείσει ένα superior δωμάτιο, αναβαθμίσαμε κατά την άφιξή μας στη σουίτα με μια μεγάλη βεράντα και ποτέ δεν το μετανιώσαμε. Το δωμάτιο ήταν υπέροχο, με 3 μεγάλα παράθυρα και γαλλικές πόρτες έξω στη βεράντα, που είχε τραπέζι και καρέκλες κάτω από κιόσκι και ξαπλώστρες. Το ίδιο το δωμάτιο ήταν μεγάλο με ένα άρτια εξοπλισμένο μπάνιο και μεγάλο άνετο κρεβάτι. Το ξενοδοχείο ήταν σε ένα αγροτικό περιβάλλον περίπου ένα χιλιόμετρο από την πόλη, έτσι είχαμε υπέροχη θέα στην εξοχή. το ξενοδοχείο εκτελεί υπηρεσία μεταφοράς με λεωφορείο στην πόλη 4 φορές την ημέρα. Το πρωινό ήταν εξαιρετικό, άφθονο με πολλές επιλογές - και φάει στην όμορφη βεράντα έξω. Οι οικοδεσπότες μας ήταν φιλόξενοι και φιλόξενοι. Συνολικά, μια υπέροχη διαμονή σε αυτό το όμορφο μικρό, καλά οργανωμένο ξενοδοχείο.…\nΟ/Η Marianne V έγραψε μια κριτική Ιουν 2019\nMelbourne, Australia33 συνεισφορές37 χρήσιμες ψήφοι\nΕξαιρετικό σημείο στο Μπέργκαμο\nΕίχαμε μόνο ένα απόγευμα και βράδυ στο Μπέργκαμο και συνιστούσαμε τη La Valletta. Ήμασταν τόσο χαρούμενοι που σταμάτησα εδώ! Η παλιά πόλη ήταν υπέροχη να περιπλανηθεί το απόγευμα με τη συμβουλή των οικοδεσποτών μας και το δωρεάν λεωφορείο που προσέφερε ο Mario ήταν ένα μπόνους. Το ίδιο το ξενοδοχείο είναι τέλεια εικόνα, σαν εξοχική κατοικία, με υπέροχους οικοδεσπότες. Η θέα είναι εκπληκτική, τα δωμάτια πεντακάθαρα και η φιλοξενία ήταν εξαιρετική. Πληρώσαμε την πρόσθετη αμοιβή για μεταφορές με τρένο και αεροδρόμιο και ο Mario ήταν ο προσωπικός μας οδηγός. Πολύ καλύτερα από ταξί. Ακόμη και αν έχετε μόνο 24 ώρες σαν εμάς, κάντε μια στάση στο La Valletta Relais.\nΣυμβουλή: Perhaps ask for a room away from the road if noise is a worry, but it really wasn't a bother.\nΟ/Η Denise M έγραψε μια κριτική Ιουν 2019\nBellevue7 συνεισφορές7 χρήσιμες ψήφοι\nΤι GEM !!\nΔεν είχε ιδέα τι να περιμένετε στο Μπέργκαμο, πόσο μάλλον, αυτό το μαγευτικό να είναι & αυτό είναι ένα τόσο όμορφο μέρος. τόσο ειρηνικό σε μια τοποθεσία όπου αισθάνθηκες ότι θα ήταν ωραία απλά να μείνεις εκεί και να μην πάει πουθενά. Σίγουρα μια τοποθεσία 5 αστέρων, και οι οικοδεσπότες μας ήταν τόσο ευγενικοί. Το πρωινό, καλά, ας πούμε ότι ήταν το καλύτερο που είχαμε στην Ιταλία. Θα συνιστούσατε και θα μείνατε ξανά εδώ σίγουρα!\nΟ/Η sigrrrid έγραψε μια κριτική Ιουν 2019\nΌσλο, Νορβηγία133 συνεισφορές14 χρήσιμες ψήφοι\nΑυτό το μέρος είναι περίπου 15 - 20 λεπτά με τα πόδια από το Citta Alta, και είναι φανταστικό αν θέλετε να απολαύσετε κάποια ειρήνη μακριά από τα τουριστικά κέντρα. Το προσωπικό είναι πολύ εξυπηρετικό και φιλικό, το δωμάτιο ήταν μεγάλο και καθαρό, και το πρωινό νόστιμο. Ελπίζω να επιστρέψω κάποια μέρα!\nΣυχνές ερωτήσεις για το La Valletta Relais\nΠοια δημοφιλή αξιοθέατα είναι κοντά στο La Valletta Relais;\nΣτα κοντινά αξιοθέατα περιλαμβάνονται τα εξής: Museo di Scienze Naturali "E. Caffi" (1,0 χλμ.), Castello di San Vigilio (0,4 χλμ.) και Cittadella di Bergamo (1,0 χλμ.).\nΠοιες είναι μερικές από τις παροχές στο La Valletta Relais;\nΠοιες είναι οι διαθέσιμες παροχές δωματίων στο La Valletta Relais;\nΠοιες επιλογές φαγητού και ποτού είναι διαθέσιμες στο La Valletta Relais;\nΥπάρχει διαθέσιμο πάρκινγκ στο La Valletta Relais;\nΠοια εστιατόρια είναι κοντά στο La Valletta Relais;\nΤο La Valletta Relais έχει λεωφορειάκι που πηγαινοέρχεται από και προς το αεροδρόμιο;\nΝαι, το La Valletta Relais προσφέρει ένα λεωφορείο αεροδρομίου για τους πελάτες. Συστήνουμε να καλέσετε εκ των προτέρων για να επιβεβαιώσετε τις λεπτομέρειες.\nΤο La Valletta Relais έχει μεταφορά από και προς το ξενοδοχείο;\nΝαι, το La Valletta Relais προσφέρει μεταφορά από και προς το αεροδρόμιο για τους πελάτες. Συστήνουμε να καλέσετε εκ των προτέρων για να επιβεβαιώσετε τις λεπτομέρειες.\nΕπιτρέπονται τα κατοικίδια στο La Valletta Relais;\nΥπάρχει κάποιο ιστορικό αξιοθέατο κοντά στο La Valletta Relais;\nΣε πολλούς ταξιδιώτες αρέσει να επισκέπτονται τα εξής: Basilica di Santa Maria Maggiore (1,3 χλμ.), La Città Alta (1,3 χλμ.) και Mura Venete (1,6 χλμ.).


eviatoday.news: Οδοιπορικό αλληλεγγύης στη βόρεια Εύβοια.\n-Αποκατάσταση όλων των ζημιών, που έχουν προκύψει στα χωριά.\n-Άμεσα μέτρα αντιπλημμυρικής προστασίας.\n-Άμεση καταβολή έκτακτης οικονομικής ενίσχυσης όλων των πληγέντων.\n-Αποζημίωση για τις καταστροφές σε φυτικό και ζωικό κεφάλαιο.\n-Απασχόληση όλων των ρετσινάδων με σταθερή σχέση εργασίας, για τη φροντίδα και ανάπτυξη του καμένου δάσους.\n-Να απαγορευτεί η υλοτόμηση στο δάσος από εργολάβους και εμπόρους, ώστε να αποτραπεί η περαιτέρω διάβρωση του εδάφους.\n-Πάγωμα και διαγραφή χρεών σε εφορία, ΔΕΗ, τράπεζες.\nΑναρτήθηκε από eviatoday.news στις 8:26 π.μ.


Ελλάδα: Η εστίαση κατέβασε ρολά - Ουσιαστικά μέτρα στήριξης ζήτησαν οι επιχειρηματίες | Euronews\nΑπό Πάνος Κιτσικόπουλος • ανανεώθηκε πριν: 16/11/2021\nDemo - Πνευματικά Δικαιώματα euronews/Panos Kitsikopoulos\nΞένη προς τα συνηθισμένα η εικόνα στην Αθήνα και όχι μόνο την Τρίτη με τις περισσότερες επιχειρήσεις εστίασης να έχουν κατεβάσει ρολά.\nΟι επιχειρηματίες συμμετείχαν στην πανελλήνια κινητοποίηση της Ομοσπονδίας τους, επιδιώκοντας ουσιαστικά την επιβίωση του κλάδου. Από την αρχή της πανδημίας πριν περίπου 20 μήνες, καφέ, εστιατόρια και μπαρ δούλεψαν μόνο τους δέκα.\nΥπολειτουργούσαν, λέει στο euronews ο ιδιοκτήτης μπαρ Στρατής Καλαφατούδης: «Κατά τη γνώμη μου είναι σωστό το μέτρο οι χώροι να λειτουργούν με εμβολιασμένους, δεν το συζητώ. Είμαστε υπέρ του εμβολίου και είμαστε και υπέρ της τήρησης των μέτρων. Αυτό όμως έχει και μια επίπτωση τζίρου. Ζητούμε (σ.σ.: από την κυβέρνηση) να μας ενισχύσει, να πάρει ουσιαστικά μέτρα ενίσχυσης για να μπορέσουμε να κρατηθούμε όρθιοι. Δεν επαιτούμε. Ζητούμε να καλύψει τη μείωση τζίρου για να μπορέσουμε να επιβιώσουμε».\nΣτη διαδήλωσή τους στην Αθήνα, οι επιχειρηματίες ζήτησαν από την κυβέρνηση να αντισταθμίσει τις απώλειες στον τζίρο τους από την ενεργοποίηση των νέων περιοριστικών μέτρων και την αύξηση του κόστους σε ενέργεια και προϊόν με μείωση ΦΠΑ και Ειδικού Φόρου Κατανάλωσης καφέ. Όπως λένε, η πανδημία έχει πλήξει τον κλάδο τους περισσότερο από όλους και μαζί μια σειρά από εξαρτώμενα επαγγέλματα.\nΣύμφωνα με τον πρόεδρο του Συλλόγου Αυτοαπασχολούμενων Επαγγελματιών και Εμπόρων Δήμου Αθηναίων Παναγιώτη Αυγίκο, «οι μικρές και μικρομεσαίες επιχειρήσεις, ειδικά οι πολύ μικρές, στενάζουν κάτω από αυτήν την κατάσταση. Δυσκολεύονται πάρα πολύ να τα φέρουν βόλτα. Τα χρέη συσσωρεύονται. Όταν είσαι κλειστός, δεν μπορείς να δουλέψεις, δεν μπορείς να έχεις εισόδημα».\nΕιδικά στο Μοναστηράκι η εικόνα ήταν εντελώς ξένη με την αθηναϊκή καθημερινότητα. Πασίγνωστα εστιατόρια με μακρά παράδοση κατέβασαν και αυτά ρολά, συμμετέχοντας στην κινητοποίηση. Κι όπως λένε οι επιχειρηματίες, αν δεν υπάρξει επείγουσα στήριξη απέναντι σε όσα έχει περάσει ο κλάδος στην πανδημία, τότε αυτά τα κατεβασμένα ρολά θα είναι και το μέλλον για τη συντριπτική πλειονότητα των καταστημάτων εστίασης.\nΗ κυβέρνηση από την πλευρά της ξεκαθαρίζει πως δεν υπάρχει δημοσιονομικός χώρος για μείωση του ΦΠΑ. Ο δε υπουργός Ανάπτυξης Άδωνις Γεωργιάδης, ο οποίος συναντήθηκε με εκπροσώπους της εστίασης στην πλατεία Συντάγματος, δήλωσε πως οι επιχειρήσεις εστίασης παίζουν τον δικό τους ρόλο στην ανάσχεση της διασποράς του κορονοϊού, ενώ τόνισε πως οι εγκρίσεις για την οικονομική ενίσχυση επιχειρήσεων γίνονται από ηλεκτρονικό σύστημα χωρίς δυνατότητα παρέμβασης με προϋποθέσεις που όρισε η Ευρωπαϊκή Ένωση.\nΕλλάδα: Σε ισχύ τα μέτρα για τους ανεμβολίαστους


ΑΕΚ-Σαραγόσα 99-75: Η «βασίλισσα» έτοιμη να επιστρέψει στον θρόνο της! – GRIK.gr\nΑυτή η ΑΕΚ, όμως, δεν έχει να φοβάται κανέναν και οδεύει προς τον πέμπτο τίτλο από το 2018 κι έπειτα! Ο τελικός θα διεξαχθεί την Κυριακή το βράδυ (20:00 – ΕΡΤ3)\nΜε το ξεκίνημα του δεύτερου ημιχρόνου, η ΑΕΚ συνέχισε με τον ίδιο ρυθμό κι έστειλε τη διαφορά +25 (69-44 στο 26′), αποτρέποντας τη Σαραγόσα ακόμα και να σκεφτεί να επιδιώξει την αντεπίθεση της.\nΗ απογοήτευση ήταν κάτι παραπάνω από φανερή στην ισπανική ομάδα, κάτι που αποτυπώθηκε και στο σκορ, με τους «κιτρινόμαυρους» να προηγούνται με 93-59 (35′), μέχρι να χαλαρώσουν στο τελευταίο πεντάλεπτο.\nΔΕΙΤΕ ΣΤΟ GALLERY ΤΑ ΣΤΑΤΙΣΤΙΚΑ ΤΩΝ ΔΥΟ ΟΜΑΔΩΝ…


Μ. Υδραίου: Θα επιδιώξουμε να γίνει η Κέρκυρα κορυφαίο home port για την κρουαζιέρα - ΕΝΗΜΕΡΩΣΗ On Line\nΜ. Υδραίου: Θα επιδιώξουμε να γίνει η Κέρκυρα κορυφαίο home port για την κρουαζιέρα\n«Ο Νέος Δήμος θα επενδύσει στην ιδέα μετατροπής της Κέρκυρας σε κορυφαίο home port για την κρουαζιέρα- Συνάντηση για όλα τα καίρια ζητήματα με τη διοίκηση του ΟΛΚΕ»\nΚΕΡΚΥΡΑ. Με τον Πρόεδρο του ΟΛΚΕ κ. Στεφανίδη, συναντήθηκε η υπ. Δήμαρχος κ. Μερόπη Υδραίου, συνοδευόμενη από στελέχη της παράταξης ΚΕΡΚΥΡΑΙΩΝ ΔΗΜΟΣ.\nΗ διοίκηση του ΟΛΚΕ ενημέρωσε την κ. Υδραίου για μια σειρά από ζητήματα όπως η πορεία των έργων που είναι σε εξέλιξη στο πορθμείο εσωτερικών γραμμών και τον κυκλικό κόμβο, αλλά και για το παραλιακό μέτωπο της Γαρίτσας, που μπορεί να πέρασε από το ΤΑΙΠΕΔ στην ΚΕΔ, αλλά δεν έχει περάσει ακόμα στο Δήμο, αφού απαιτείται η ψήφιση νομοθετικής ρύθμισης από τη Βουλή και η έκδοση του σχετικού ΦΕΚ.\nΈγινε αναφορά στο ζήτημα των υδροπλάνων και την αναγκαιότητα για την έναρξη δρομολογίων, όπου απαιτείται η δημιουργία βοηθητικών υποδομών ενώ έγινε εκτενής συζήτηση για την κρουαζιέρα.\nΗ Μερόπη Υδραίου, που τη Δευτέρα παρουσίασε την προγραμματική της πρόταση για τη μετατροπή της Κέρκυρας σε κορυφαίο home port για την κρουαζιέρα στη Μεσόγειο, επισήμανε ότι παρατηρείται μια στασιμότητα και μια πτωτική τάση στην κρουαζιέρα στην Κέρκυρα την τελευταία τριετία. Το 2016 είχαμε 481 αφίξεις κρουαζιεροπλοίων, το 2017 πέσαμε στις 410 αφίξεις και το 2018 διατηρηθήκαμε στα ίδια επίπεδα με 413 αφίξεις.\nΕπισήμανε την ανάγκη στενής συνεργασίας ανάμεσα στο Δήμο και τον ΟΛΚΕ αλλά και τη Fraport και τόνισε ότι θα στηρίξει το σχεδιασμό, ώστε οι εταιρείες κρουαζιέρας να δημιουργήσουν τερματικούς σταθμούς και να αναβαθμίσουν τις υπηρεσίες προς τους επιβάτες της κρουαζιέρας στην Κέρκυρα.\nΗ Μερόπη Υδραίου αναφέρθηκε στις 4 κινήσεις που θα κάνει την επόμενη μέρα, ως Δήμαρχος, για την μετατροπή της Κέρκυρας σε home port για την κρουαζιέρα:\n1ον-Ανάπτυξη ηλεκτρονικής εφαρμογής για την παροχή πληροφορίας στον επισκέπτη και τον επιβάτη της κρουαζιέρας αλλά και για την προβολή της Κέρκυρας.\n2ον-Ολοκληρωμένο σχέδιο προβολής της κρουαζιέρας από το Νέο Φορέα που θα δημιουργήσει ο Νέος Δήμος.\n3ον-Στενή συνεργασία με τις εταιρείες κρουαζιέρας και συνέδριο με τους μεγάλους διακινητές του τουρισμού σε ευρωπαϊκό και παγκόσμιο επίπεδο. Ο Δήμος θα φέρει στην Κέρκυρα τους CEO, τους εκπροσώπους των εταιρειών κρουαζιέρας και τους μεγάλους tour operators.\n4ον- Κυκλοφοριακές παρεμβάσεις για να υπάρχει ευταξία στο δρόμο από και προς το λιμάνι, να υπάρχει σωστή εξυπηρέτηση αλλά και καθαριότητα.\nΣε δήλωση της η κ. Μερόπη Υδραίου αναφέρει:\n«Ο Νέος Δήμος και ο ΟΛΚΕ δεν θα είναι πλέον δύο ξένοι, η επένδυση στην ιδέα μετατροπής της Κέρκυρας σε κορυφαίο home port για την κρουαζιέρα στη Μεσόγειο, επιβάλλει τη συνεργασία και μια άλλη αντίληψη. Πρέπει να καταλάβουμε ότι η μετατροπή της Κέρκυρας σε home port, συνδέεται με συγκεκριμένα οφέλη, όπως:\n- Αύξηση των εσόδων για τον τουρισμό μας. Τουρίστες υψηλού εισοδήματος που θα μείνουν από 24 έως 48 ώρες στην Κέρκυρα πριν την επιβίβαση ή μετά την αποβίβαση ενώ μπορούν να συνδυάσουν την κρουαζιέρα με ένα πακέτο διαμονής στο νησί μετά το τέλος της.\n-Ελάχιστη ημερήσια δαπάνη ανά επιβάτη στα 200 ευρώ, που πηγαίνουν σε όλους τους κλάδους ( ξενοδοχεία, εστίαση, μεταφορές).\n-Νέες θέσεις εργασίες από τις υπηρεσίες που σχετίζονται με την κρουαζιέρα( terminal, διαχείριση αποσκευών).\n-Αύξηση του κύκλου εργασιών μιας σειράς επαγγελματιών του νησιού. Θα αναφέρω εκτός από τα ξενοδοχεία και την εστίαση, μια σειρά από άλλους επαγγελματικούς κλάδους όπως τα ταξί, το εμπόριο κ.α.\nΤέλος, όσον αφορά την ιδιωτικοποίηση των εγκαταστάσεων του ΟΛΚΕ η κ. Υδραίου τόνισε ότι θα πρέπει ο Δήμος να μην μείνει θεατής, αλλά να έχει ουσιαστική συμμετοχή στις διαβουλεύσεις, ώστε εφόσον υπογραφεί η σχετική σύμβαση να προβλέπονται αντισταθμιστικά οφέλη και έσοδα για το Δήμο. Επίσης, επανέφερε το αίτημα της παράταξης που υπήρχε και στο προεκλογικό πρόγραμμα πριν πέντε χρόνια, δηλαδή την είσπραξη τέλους τουρισμού –πολιτισμού ανά επισκέπτη, το οποίο θα προορίζεται για δράσεις και έργα που συνδέονται με αυτούς τους τομείς.


του Σταύρου Τσακυράκη Η μεγάλη φιλοσοφία που μας κάνει «λιανά» ο υπουργός έγκειται στην εμπειρική παρατήρηση ότι διαφορετικοί άνθρωποι χρειάζονται διαφορετικό κόπο-χρόνο για την παραγωγή ίδιου έργου.\nΟ υπουργός Παιδείας Αριστείδης Μπαλτάς θεώρησε πρέπον να απαντήσει σε επικριτικό για το πρόσωπό του κείμενο δημοσιογράφου ασκώντας με τη σειρά του κριτική στο πρόσωπο του συγγραφέα. Αντιπαρέρχομαι την πρωτοφανή για υπουργό δυσανεξία στη δημόσια κριτική καθώς και τα ευφυολογήματα περί ψυχολογίας, καταθλίψεως και επίδειξης φάτσας για να βγάλουμε συμπεράσματα («ο κ. Φαληρεύς δεν έχει ευαρεστηθεί να μας χαρίσει το προνόμιο της δικής του φάτσας») και θα σταθώ στο μοναδικό σημείο που διεκδικεί να αντιμετωπισθεί ως επιχείρημα και συγκεκριμένα στον ισχυρισμό του ότι δεν υπάρχει «κοπόμετρο». Ιδού το σχετικό απόσπασμα: «Αυτό που δεν είναι δικαίωμα του κ. Φαληρέα είναι να απομονώσει φράσεις και να συνάγει συμπεράσματα. Του έκανε εντύπωση που ο Μπαλτάς είπε ότι “δεν έχει νόημα η μέτρηση του κόπου”, εννοώντας βέβαια ότι μετράμε την διδασκαλία και το αποτέλεσμα. Εκτός αν ο Φαληρεύς έχει εφεύρει το... κοπόμετρο. Για να κάνουμε λιανά. Προκειμένου να συγγράψει τα ομολογουμένως ευφυή κείμενά του ο κ. Κασιμάτης μπορεί να μοχθεί νυχθημερόν. Κάποιου άλλου, για ιδίας ποιότητας και οξυδέρκειας κείμενα, μπορεί να του αρκεί ένα δεκάλεπτο. Το θέμα είναι ότι εμείς το μόνο που μπορούμε να κρίνουμε και να “μετρήσουμε” είναι το τελικό κείμενο και όχι το πόσοι καφέδες, άγχος, νοητικός μόχθος και πιθανόν αντικαταθλιπτικά απαιτήθηκαν για την παραγωγή του».\nΗ μεγάλη φιλοσοφία που μας κάνει «λιανά» ο υπουργός έγκειται στην εμπειρική παρατήρηση ότι διαφορετικοί άνθρωποι χρειάζονται διαφορετικό κόπο-χρόνο για την παραγωγή ίδιου έργου. Από την παρατήρηση αυτή φαίνεται να βγάζει το συμπέρασμα ότι είναι μάταιο να προσπαθούμε να «μετρήσουμε» τον κόπο-χρόνο ενός έργου, δεν υπάρχει κοπόμετρο για αυτή τη μέτρηση.\nΤο συμπέρασμα του υπουργού προσκρούει σε μια άλλη αυτονόητη εμπειρική παρατήρηση: σε μια κοινωνία καθημερινά μετράμε τον χρόνο-κόπο παραγωγής κάθε έργου. Όταν φωνάζουμε έναν μπογιατζή να μας βάψει ένα δωμάτιο, υπολογίζουμε π.χ. ότι θα χρειαστεί μία ημέρα. Αν αυτός μας πει ότι χρειάζεται 10, εξαιτίας των καφέδων ή των καταθλιπτικών που παίρνει, θα τον συμπονέσουμε αλλά δεν θα του δώσουμε τη δουλειά. Ολη η οργάνωση εργασίας σε μια κοινωνία βασίζεται σε μέτρηση του μέσου κόπου-χρόνου που υπολογίζεται να ξοδέψει ο εργαζόμενος. Αλλά μήπως δεν το κάνουμε καθημερινά και στην Παιδεία; Στις εξετάσεις π.χ. δεν υπολογίζουμε πόσος χρόνος-κόπος χρειάζεται από τον μέσο μαθητή για να απαντήσει στα θέματα;\nΘέλετε να δεχτούμε ότι ο υπολογισμός δεν είναι ακριβής; Να παραδεχτούμε ότι αυτός ο μέσος χρόνος-κόπος δεν είναι σταθερός αλλά αλλάζει ανάλογα με τις κοινωνικές συνθήκες και τις τεχνολογικές ανακαλύψεις; Να δεχτούμε ακόμη ότι είναι ενδεχομένως ισοπεδωτικός ή και άδικος σε ορισμένες περιπτώσεις; Ο,τι θέλετε να δεχτούμε. Εκείνο που μου φαίνεται αδιανόητο είναι να ισχυριζόμαστε ότι πρέπει να σταματήσουμε να μετράμε μέχρι να ανακαλυφθεί το κοπόμετρο.\nΟ κ. Αριστείδης Μπαλτάς μπορεί να πείσει όλες τις άλλες ευρωπαϊκές χώρες ότι όντως οι διδακτικές μονάδες (δηλαδή οι ώρες διδασκαλίας) υπολογίζονται με ακρίβεια, αλλά μάλλον χρειάζεται κάτι περισσότερο από την έλλειψη κοπόμετρου για να τις πείσει ότι πρέπει να εγκαταλείψουν τις πιστωτικές μονάδες (δηλαδή τον υπολογισμό του γενικού φόρτου του φοιτητή) και να περιοριστούν στον υπολογισμό του χρόνου διδασκαλίας. Και πρέπει να σημειωθεί ότι αυτός ο υπολογισμός του φόρτου είναι που βάζει στο επίκεντρο τον φοιτητή ενώ οι ώρες διδασκαλίας δεν είναι τίποτα άλλο από μια διαδικαστικού τύπου πρόβλεψη.\n27 Μαΐου 2015, Καθημερινή\nΕπόμενο Λάθος προτεραιότητες


Εκκαθαρίζει ναρκοπέδια στο Μάμμαρι η Ουνφικύπ\n26 Μαΐου 2015 - 07:00\nΟμάδα εκκαθάρισης ναρκοπεδίων αποστέλλει στη νεκρή ζώνη στο χωριό Μάμμαρι η ΟΥΝΦΙΚΥ καθώς οι νάρκες έχουν μετατοπιστεί σε αυτό το τμήμα της νεκρής ζώνης λόγω των πλημμυρών την χειμερινή περίοδο. `Οπως αναφέρεται σε Δελτίο Τύπου της Δύναμης, η ομάδα αποτελούμενη από 20 ναρκαλιευτές από την Καμπότζη θα αναπτυχθεί βόρεια του χωριού.\nH μετάβαση των 20 ναρκαλιευτών στην περιοχή ακολουθεί μια πρώτη αξιολόγηση που έγινε από την Υπηρεσία UNMAS των ΗΕ, τον Φεβρουάριο του 2015 και περαιτέρω έρευνα από εμπειρογνώμονες της UNIFIL, τον Απρίλιο του 2015.\nΗ ομάδα των Καμποτζιανών αναμένεται να διενεργήσει τεχνική έρευνα και την εκκαθάριση των ναρκοπεδίων της περιοχής αυτής και η διαδικασία θα πρέπει να ολοκληρωθεί μέχρι το τέλος του Αυγούστου. Με την υποστήριξη UNMAS, η ΟΥΝΦΙΚΥΠ έχει πραγματοποιήσει επιτόπιες έρευνες στην περιοχή του χωριού και συνεχίζει να συνεργάζεται στενά με τις αρχές του χωριού, αναφέρεται στην ανακοίνωση.\nΗ Ουνφικύπ καλεί το κοινό, να συνεχίσει να είναι προσεκτικό και να μην προσεγγίζει την περιοχή και να συμμορφώνονται με τις οδηγίες της. Αναφέρεται ότι η ΟΥΝΦΙΚΥΠ θα συνεχίσει να διεξάγει περιπολίες για να διασφαλίσει την ασφάλεια του κοινού.\nΑπό τα τέλη του 2004 μέχρι και τις αρχές του 2011, οι ομάδες των πυροτεχνουργών εργάστηκαν για την απαλλαγή της νεκρής ζώνης μήκους 180 χιλιομέτρων από τις νάρκες. Οι προσπάθειές τους συντονίζεται από το πρόγραμμα για την Ανάπτυξη των ΗΕ (UNDP), σε συνεργασία με την ΟΥΝΦΙΚΥΠ και την UNOPS, καθώς και με την υποστήριξη της Ευρωπαϊκής Ένωσης. Περισσότερες από 27,000 νάρκες έχουν καταστραφεί μέχρι στιγμής.\nΠηγή: ΚΥΠΕ, ΟΥΝΦΙΚΥΠ


Ο Νταβούτογλου μιλά για πιθανότητα επέμβασης στη Συρία - OnAlert.gr\n27.08.2013 | 13:42\nΟ Αχμέτ Νταβούτογλου με τις δηλώσεις του δίνει σημάδια μια άμεσης πιθανής επέμβασης στη Συρία!\nΟ τούρκος υπουργό Εξωτερικών ανέφερε πως οι επιθέσεις του καθεστώτος του Άσαντ εναντίον των αμάχων «είναι μια ξεκάθαρη παραβίασης των διεθνών κανονισμών και γι’αυτό πραγματοποιούμε διαδοχικές συναντήσει σχετικά με το θέμα αυτό».\nΟ Νταβούτογλου ανέφερε πως « η κυβέρνηση μας ηδη διαθέτει εντολή το Κοινοπβούλιο για να λάβει όλα τα απαραίτητα μέτρα σε περίπτωση που δεχθούμε επίθεση από τη Συρία. Ομως αν υπάρξουν νέες ανάγκες τότε θα αποταθούμε και πάλι στο Κοινοβούλιο».\nΗ τελευταί αυτή πρόταση από τα τουρκικά μέσα ενημέρωσης θεωρήθηκε ως προετοιμασία της κυβέρνησης Ερντογάν να ζητήσει εντολή του Κοινοβουλίου για τη συμμετοχή της Τουρκίας σε στρατιωτικές επιχειρήσεις που ενδέχεται να πραγματοποιηθούν στη Συρία.\nΕντύπωση προκαλεί η επιθυμία της Τουρκίας για στρατιωτική επέμβαση εναντίον του Άσαντ καθώς τους τελευταίες μήνες είχε διαπιστώσει πως οι ισλαμιστες αντάρτες που στηρίζει η Άγκυρα στη Συρία δεν έχουν καμία ελπίδα να ανατρέψουν τον Άσατ από μόνοι τους.


Παλλακωνικό Δελτίο: Γκιότσαλι.Ένα έρημο χωριό της Λακωνίας που έγινε ένα με την φύση\nΤην χθεσινή μέρα θα την θυμάμαι σαν μια από τις ποιο ταξιδιάρικες. Από αυτές που τόσην ομορφιά δεν μπορούν τα μάτια να πιστέψουν. Έφυγα από το Έλος για ένα μέρος αλλιώτικο.Περπάτησα εκεί που δρόμοι δεν υπήρχαν,εκεί που έτρεχε,που περπατούσε η γιαγιά μου η Δήμητρούλα κοριτσάκι μικρό.\nΤι κι αν έπρεπε να διασχίσω 9 χιλιόμετρα δύσκολου χωματο\nΣκελετωμένα πέτρινα αρχοντικά ''πνιγμένα'' στο ποιο πολύχρωμο και καθηλωτικό τοπίο που έχω δει.Τι να περιγράψω άλλο από κάτι τόσο απερίγραπτο;\nΠραγματικά είναι από τις φορές που δεν υπάρχουν λόγια να περιγράψεις, αλλά και να προσπαθήσεις δεν θα το καταφέρεις.\nΤο καλύτερο που έχεις να κάνεις είναι να πας και να περπατήσεις εκεί. Ανάμεσα στις πέτρινες σιλουέτες..\nΝα περπατήσεις και να φέρεις στην σκέψη σου τα πέτρινα αυτά αρχοντικά όπως ήταν τότε. Να μπορέσεις να ''δεις'' κόσμο στα μπαλκόνια τους και στα παράθυρά τους.\nΝα περπατάς στα χορταριασμένα,ανθισμένα μονοπάτια και να νιώθεις την αύρα όσων έζησαν εκεί.\nΑυτή είναι η ελληνική όμορφη φύση αλλά και η ίδια η ομορφιά της ζωής..\nΌλα αυτά για το Γκιότσαλι,το παλιό χωριό που βρίσκετε περίπου μισή ώρα από τον Άγιο Δημήτριο Ζάρακος εδώ στην Λακωνία,πάρνωνα μεριά(για τους μακρινούς μας φίλους)\nΑν αποφασίσετε να το επισκεφτείτε,καλύτερα να το κάνετε με ένα αγροτικό αυτοκίνητο η ένα τζιπ.\nΕγώ βέβαια έκανα την διαδρομή με το κουρσάκι μου(το ταλαιπώρησα είναι η αλήθεια)\nΌπως είπαμε,το τοπίο θα σας ανταμείψει με το παραπάνω. Πλατάνια,καρυδιές,μουριές,ρίγανη και θυμάρι αλλά και ότι υπάρχει από αγριολούλουδα...\nΕκκλησίες και τρεχούμενο νερό,ψηλά, στην βρύση.\nΠερισσότερα στοιχεία για το ερημωμένο χωριό Γκιότσαλι στο λινκ που βρήκα και στο κείμενο που υπογράφει ο Κύριος Κωνσταντίνος Μπατσάκης, φιλόλογος.http://www.apidealakonias.gr/index.php?instance=comment&id=25\nΓια το τέλος και αναφερόμενος στο ενδεχόμενο να φτιαχτεί με άσφαλτο ο δρόμος και να ηλεκτροδοτηθεί το χωριό.. Καθαρά η δική μου γνώμη (πάντα αθεράπευτα ρομαντικός) δεν θα μου άρεσε να γίνει. Είναι μοναδικό έτσι όπως είναι,έτσι όπως έχει γίνει ένα με την φύση..\nΓκιότσαλι.Ένα έρημο χωριό της Λακωνίας που έγινε έ...\nΟ Παλλακωνικός Σύλλογος κέρδισε επαίνους στην Πολι...


Απόστολος Θηβαίος | Όσα λένε τα μπλουζ – Μονόκλ\nPosted on 29 Απριλίου, 2021 6 Μαΐου, 2021 by AntonisTsokos\nΣπάραξε για Εκείνον μα ήταν πλέον αργά. Οι στρατιώτες τον είχαν πάρει, τον περίμεναν γκρεμοί. Θα τον σώσουν οι νωπογραφίες και τα φρέσκο που μιλούν σήμερα για αυτόν με μια αίσθηση δοξαστική. Για αυτόν που θέλησε ολόκληρη την φιλία για τον εαυτό του και με την αγάπη, πλήρωσε την βλασφημία ετούτη, ούτε λόγος. Για αυτόν που είμαστε εμείς, ούτε κουβέντα, ούτε ψίθυρος.\nΤον είδε, δεν θα΄χε χαράξει ακόμη μα τον είδε περισσότερο από καθαρά. Σαν ίσκιος περνούσε από το καλντερίμι, τρεκλίζοντας, σπάζοντας το λεπτοφυές γυαλί της νύχτας. Είπε να τον πάρει στο κατόπι, να δει τι κίνδυνος τον κατέβαλε, ποιος θεός του ταράζει τα φρένα. Όμως εκείνος είχε κιόλας χαθεί, αφήνοντας πίσω του έναν ήχο χρυσαφιού και μια αίσθηση από φτερά πεταλούδας. Εκείνοι που άνοιξαν τις πόρτες, τα παράθυρα που ανέμισαν μια ιδέα και ύστερα σωπάσανε δεν μπορούσαν τίποτε να αλλάξουν πια στην ιστορία.\nΜια γυναίκα με άσχημο πεπρωμένο, που την σάρωσε ο καιρός σαν τ΄ακρογιάλι, του εξήγησε την αιτία αυτού του καημού που περνούσε ολομόναχος μες στην αιωνιότητα , φλέβα βασιλική εκείνου του καιρού και κάθε καιρού. Ένα κορίτσι μες στην καρδιά του πρωινού ιντερμέτζιο του αποκάλυψε την φοβερή ιστορία.\n«Είχαν μαζευτεί από νωρίς στην ταβέρνα, είχαν κάνει δική τους την σάλα και έπιναν σιωπηλοί. Πίσω τους το φοβερό μάτι του κόσμου που όλα τα βλέπει. Θα ΄χε νυχτώσει όταν φάνηκαν οι στρατιώτες. Είπαμε πως η τύχη μας άλλαξε και πως με τόσον έρωτα θα ζήσουμε κομμάτι και εμείς που΄χουμε χάσει πια κάθε ευκαιρία. Όμως ο στρατός μας διέταξε να μείνουμε στα σπίτια μας και ανηφόρισαν με δάδες ως απάνω στον δρόμο της ταβέρνας. Δεν ξέρω ποιον έβλαψε μα εκείνη την ώρα ακούστηκαν κραυγές και σπασμένα σκεύη, ένας χτύπος και άλλος ένας και έπειτα η κομπανία που επιστρέφει βιαστική, αποφασισμένη. Εμπρός παραπατάει μια μεθυσμένη, ρωμαϊκή παλιατσαρία, άλλο να σας το λέω και άλλο να το βλέπετε με τα μάτια σας. Πίσω ένας κατάδικος και στο κατόπι του το εξωφρενικό πλήθος με τα σκληρά λόγια, τις χειρονομίες, την κοπαδιαστή καρδιά. Τον πάνε στο κέντρο της διοίκησης, απόψε γυρεύουν κάποιον να σταυρώσουν και του λόγου του κλόνισε τόσο τα πράγματα που είχαν οι άνθρωποι νιώσει για γνώριμα. Αυτός που είδες να γλιτώνει μέσα την ποιητική βραδιά, λένε πως τον πρόδωσε και αποκάλυψε την ταβέρνα πάνω στον λόφο. Αυτός έγραψε λοιπόν την τελευταία σκηνή της ιστορίας και τώρα παλεύει να κερδίσει την λησμονιά.\nΔες τον μες στην τόση μοναξιά του, δρόμο δεν έχει για να επιστρέψει στην παλιά του αθωότητα. Να μετρά τα κέρδη και τις απώλειες τούτης της τρομερής νύχτας, να γεωμετρεί και να ρυθμίζει της προδοσίας την απέραντη αμηχανία δίχως αντίκρισμα, αυτός ο σκοπός του έχει απομείνει. Δεν είναι από αυτό που λυπάται, δεν σαλεύει μες στον άνεμο δίχως αιτία. Σε όσους ρωτούν για αυτόν πες τους πως προσεύχεται με όλη του την καρδιά και όταν σωπαίνει και όταν ξαγρυπνά μες στην δολομιτική νιώθοντας βαθιά κατώτερος όλων των ανθρώπων.\nΑν ποτέ θελήσεις να μάθεις την φριχτή του τιμωρία, τότε καλύτερα στάσου προσεκτικά και θα ακούσεις τα ωραία μπλουζ του Ισκαριώτη που μιλούν για την αγνή αγάπη που έκανε λάθος και έπεσε από την δόξα της ιδέας της, να επανέλθει με χίλια πρόσωπα στο προσκήνιο της άνοιξης. Η προδοσία υπήρξε μια φορά και έναν καιρό αγάπη και φύση θεολογική που ξέπεσε και πάει.\nΑκούστηκε η σειρήνα του πλοίου που αναχωρεί. Τίποτε άλλο δεν πρόσθεσε εκείνη η γυναίκα. Έπειτα μια κομπανία από δεκανείς περνά από μπροστά τους, κραδαίνοντας τις λόγχες τους σαν σύμβολα περίφημα και φαλλικά. Κάπως απαίδευτοι, φανατικοί και όχι γεμάτοι με ταπεινοφροσύνη, κυνηγούσαν από το χάραμα τον προδότη. Να τον βρουν και να τον σκοτώσουν και αν το θελήσουν να διαφεντέψουνε το πληγωμένο του το σώμα. Δίχως θρήνον και μέλος και ουαί.\nΚαι παντού να παίζουν τα μπλουζ, επιβεβαιώνοντας πως ο σοφός καιρός και οι αρχιτραγουδιστές κανέναν δεν ξεχνούν, φτιάχνοντας από μια παλιά τραγωδία έργα λαϊκίζοντα με θέμα τους την ζωή.\nΣε όλη την εξοχή φέγγει μέσα από τα ανοιχτά παράθυρα η τρομερή πράξη του Ιούδα, είπε η γυναίκα πριν χαθεί μες στο ρημαγμένο του έρωτα, δώμα.\nΓεωργία Τσουκαλοχωρίτη | Δύο ποιήματα


Βόλεϊ: Χριστουγεννιάτικο Τουρνουά “ΣΗΜΑΝΤΡΟΝ” – AONSMILON\nΒόλεϊ: Χριστουγεννιάτικο Τουρνουά “ΣΗΜΑΝΤΡΟΝ”\nΜε αποστολή 31 Κορασίδων – Παγκορασίδων συμμετείχε ο Μίλωνας στο 3ο Σήμαντρον Χριστουγεννιάτικο Τουρνουά Βόλεϊ.\nΈξι ομάδες (Τρεις ομάδες ΑΟΝΣ Μίλων, Παναχαϊκή, ΔΑΣ Ραφήνας και ΑΟ Ακράτας) συμμετείχαν σε αγώνες που έγιναν στο Κλειστό Γυμναστήριο Ακράτας, στο Πλαίσιο του 3ου Χριστουγεννιάτικου τουρνουά Σήμαντρον.\nΤα κορίτσια του Μίλωνα είχαν την ευκαιρία, εκτός από το να αγωνισθούν στο άθλημα που αγαπούν, να απολαύσουν τις ανέσεις που προσφέρει το υπερπολυτελές Ξενοδοχείο “ΣΗΜΑΝΤΡΟΝ” και να περάσουν ένα πολύ όμορφο εορταστικό τριήμερο με τις συναθλήτριες τους, αποκτώντας επιπλέον εμπειρίες, γνωριμίες και εικόνες σε μια πολύ όμορφη αποστολή.\nΣτον πάγκο των ομάδων του Μίλωνα η Coach Μυρτώ Νικολαΐδου, με συνοδούς τον Διευθυντή του Συλλόγου Πέτρο Κίντο, τον Διοικητικό Υπεύθυνο του Γυναικείου Βόλεϊ Κώστα Χάνα καθώς επίσης και τον Πρόεδρο του Μίλωνα Μιχάλη Σακελλαρίδη.\nΕυχαριστούμε θερμά τον Παντελή Ταρνατόρο (PT Groups Hotels) για την άψογη φιλοξενία και τον κ. Γιώργο Μακρυκώστα για την επίσης άψογη διοργάνωση.\nΖίου Ζίτσου: Απονομές ζωνών\nΜπάσκετ: Φιλικός αγώνας για τους Έφηβους


Maleficent , πληροφορίες της ταινίας - Σινεμά - αθηνόραμα\nΕυρηματική σεναριακά, αλλά αναποφάσιστου ύφους live action διασκευή του παραμυθιού της «Ωραίας κοιμωμένης», η οποία βασίζεται στα θεαματικά εφέ και την απολαυστική κακιά Αντζελίνα Τζολί. Διαβάστε ολόκληρη την κριτική >\n3,5 αστέρια / 78 κριτικές\nΚωνσταντίνος πριν από 7 χρόνια\n5 Ως λάτρης των παραμυθιών, δηλώνω ΑΠΟΛΥΤΑ ικανοποιημένος με όλη την ταινία.\nΔεν έχω μπει στον κόπο να διαβάσω τι θεώρησαν κακό όσοι βαθμολόγησαν με 2,5-3 αστεράκια (ή και χειρότερα), αλλά γενικά θεωρώ ότι αν κάποιος απλά καθίσει να απολαύσει την ταινία και δεν κάθεται να την ψειρίζει ως ειδήμων, θα την κατευχαριστηθεί.\nΈχει πάρα πολύ ωραία γραφικά, προσωπικά με ικανοποίησαν όλοι οι ηθοποιοί και όλο το storyline ήταν πάρα πολύ ενδιαφέρον.\nΑν πρέπει σώνει και ντε να βρω ένα ελάττωμα, αυτό θα ήταν ότι θα μπορούσαν να είχαν βρει καλύτερο ηθοποιό για το ρόλο του Prince Philip και εμφανισιακά και ίσως κάπως υποκριτικά.\nΚατά τα άλλα, η Angelina και οι υπόλοιποι πολύ καλοί!\nΠάτε να τη δείτε οπωσδήποτε! Ειδικά αν αγαπάτε αυτά τα παραμύθια!!!\n5 καιρο ειχα να δω ενα καλοδουλεμενο παραμυθι,και η ταινια αυτη ειναι ακριβως αυτο.περασε μια μιση ωρα παραπολυ ευχαριστα\nΝεφελακι πριν από 7 χρόνια\n5 Ητανε πραγματικά θεικόοοοοοοοοοοοοοοοοοοοο\nBad, Bad Girls! Οι 10+1 κακές που αγαπήσαμε στην οθόνη 29/05/2014


Παγκόσμιο σοκ: Νεκρός πασίγνωστος ποδοσφαιριστής σε τροχαίο - Tromaktiko.gr\n29 Απριλίου 2019 09:32\nΣοκ στο παγκόσμιο ποδόσφαιρο προκάλεσε η είδηση του θανάτου του Τζόζεφ Σούραλ της Αλάνιασπορ, ομάδας που αγωνίζεται και ο Γιώργος Τζαβέλλας, σε τροχαίο δυστύχημα.\nΠρόκειται για μία απόσταση περίπου 600 χιλιομέτρων. Η τραγική ειρωνεία της υπόθεσης είναι πως το ατύχημα σημειώθηκε μόλις πέντε χιλιόμετρα πριν άπαντες φτάσουν στον προορισμό τους. Το βαν είχε μέσα δύο οδηγούς, αλλά όπως φαίνεται κοιμήθηκαν αμφότεροι. Για την ακρίβεια ο αναπληρωματικός οδηγός είχε πέσει για ύπνο ώστε να ξεκουραστεί, ενώ εκείνος που οδηγούσε κοιμήθηκε στο τιμόνι. Αμφότεροι βρίσκονται εκτός κινδύνου και η αστυνομία έχει πάρει ήδη καταθέσεις.